“Бадгумон бўлманглар, бадгумонлик энг ёлғон сўздир, тирноқ остидан кир қидирманглар, бир-бирингизга ҳасад қилманглар, бир-бирингиздан аразламанглар ва нафратланманглар, ака-ука тутиниб, Аллоҳнинг (солиҳ) бандалари бўлинглар”, дедилар (Имом Бухорий ривояти).\n“Йўл бўйида ўтиришдан сақланинглар. Агар ўтирсангиз, унинг ҳаққини адо этинглар”, дедилар. Саҳобалар: “Ё Расулуллоҳ, йўлнинг ҳаққи нима?”, дейишди Расулуллоҳ: “Кўзни номаҳрамларга қаратишдан тийиш, ўтувчиларга азият бермаслик, саломга алик олиш, яхшиликка буюриб, ёмонликлардан , дедилар (Имом Бухорий, Имом Муслим ривояти).\n“Икки заифнинг – аёл кишининг ва етимнинг молидан узоқ бўлишингизни васият қиламан”, дедилар (Имом ибн Можа ривояти).\n“Аллоҳга тақво қилинг, беш вақт намозларингизни ўқинг, Рамазон ойи рўзасини тутинг, молларингиз закотини нафсингиз шод бўлган ҳолда беринг, бошлиқларингиз буйруғига итоат қилинг, шунда Роббингиз жаннатига кирасизлар” (Имом Ҳоким ривояти).\n“Мазлумнинг дуосидан қўрқинглар. Чунки у билан Аллоҳ ўртасида тўсиқ-парда бўлмайди” (Имом Термизий ривояти).\n“Ҳаромдан тақво қил, одамларнинг энг обиди бўласан. Аллоҳ сенга тақсимлаб қўйган ризқдан рози бўл, одамларнинг энг бадавлати бўласан. Қўшнингга яхшилик қил, мўмин бўласан. Ўз нафсингга яхши кўрган нарсангни одамлар учун ҳам яхши кўр, мусулмон бўласан. Кулгини кўпайтирма, чунки кўп кулги қалбни ўлдиради” (Имом Аҳмад ривояти).\n“Кибрдан четланинглар, чунки банда такаббурликда бардавом бўлса, Аллоҳ таоло фаришталарига: «Бандамни гердайиб юрувчилар сирасидан қилиб ёзинглар», деб айтади” (Ибн Адий ривояти).\n“Ўзингизга яхши кўрган нарсани бошқалар учун ҳам яхши кўринг” (Имом Бухорий ривояти).\n“Одамлар ҳақида ёмон гумон қилишдан сақланинглар” (Имом Аҳмад, Имом Байҳақий ривояти).\n“Умматим устида қўрқадиган нарсамнинг энг қўрқинчлиси қорни катталашиб, уйқуда бардавом бўлиб, дангаса бўлиб, кейин имони заифлашиб қолишидир” (Имом Дорақутний ривояти).\n“Аллоҳ сенга фарз қилган нарсаларни адо этгин, инсонларнинг энг ибодатлиси бўласан. Аллоҳ ҳаром қилган нарсалардан ўзингни четда тут, инсонларнинг энг тақволиси бўласан. Аллоҳ тақсимлаб қўйган ризққа рози бўл, инсонларнинг энг бадавлати бўласан” (Ибн Адий ривояти).\n“Фарзандларингизни уч хислатга чорлаб одоб беринглар: пайғамбарларингизни яхши кўриш, у зот хонадон аҳлларини яхши кўриш ва Қуръон қироат қилиш. Чунки Қуръон ҳомиллари (яъни, ёд олиб доим ўқиб юрганлар) соя йўқ кунда Аллоҳнинг сояси остида пайғамбар ва соф кишилар билан бирга бўлишади” (Имом Дайламий ривояти).\n“Ижобат қилинишига ишонган ҳолда Аллоҳга дуо қилинглар. Билингки, Аллоҳ таоло қалби ғофил, бепарво кишиларнинг дуосини қабул этмайди” (Имом Термизий ривояти).\n“Агар бирор иш қилишни хоҳласанг, оқибатини тадаббур қил. Агар яхши бўлса, уни бажар. Агар ёмон бўлса, ундан тўхта” (Ибн Муборак ривояти).\n“Агар сизлардан бирингиз таом тановул қиладиган бўлса, ўнг қўли билан овқатлансин. Бирор ичимлик ичадиган бўлса, ўнг қўли билан ичсин. Бирор нарса оладиган бўлса, ўнг қўли билан олсин. Бирор нарса берадиган бўлса ҳам, ўнг қўли билан берсин” (Имом Ҳасан ибн Суфён ривояти).\n“Агар сизлардан бирортангиз одамларга имомлик қиладиган бўлса, енгил ўқисин. Чунки уларнинг ичида кичиклар, кексалар, заифлар, касаллар ва ҳожатмандлар бордир. Агар ўзи ўқийдиган бўлса, хоҳлаганича узун қилаверсин” (Имом Термизий ривояти).\n«Агар сизлардан бирингиз овқат тановул қиладиган бўлса, Аллоҳ исмини зикр қилсин. Агар Аллоҳ исмини овқат аввалида зикр қилишни унутса, “Бисмиллаҳи ъала аввалиҳи ва охириҳи”, деб айтсин» (Имом Термизий ривояти).\n“Агар сизлардан бирингиз ифторлик қиладиган бўлса, хурмода очсин, чунки у баракадир. Агар хурмо топа олмаса, сувда очсин, чунки сув покловчидир” (Имом Аҳмад ривояти).\n“Агар сизлардан бирингиз сафарга чиқадиган бўлса, биродарларидан дуо талаб қилсин. Чунки Аллоҳ таоло уларнинг дуолари сабабидан барака ато этувчидир” (Имом Ибн Асокир ривояти).\n“Бирор киши бошқа бир кишини ўтирган ўрнидан турғизиб, ўзи ўтириб олмасин. Лекин жой беринглар ва кенгайинглар” (Имом Бухорий, Имом Муслим ривояти).\n“Сизлар қиёмат куни исмларингиз ва оталарингиз исми билан чақириласизлар, шунинг учун исмларингиз чиройли бўлсин” (Имом Аҳмад, Имом Абу Довуд ривояти).\n“Ким дуосининг мустажоб бўлишини ва ғам-ташвишдан қутулишни истаса, ёрдамга муҳтожларга ёрдам берсин” (Имом Аҳмад ривояти).\n“Киши дўстининг динидадир. Сизлардан бирингиз ким билан дўст бўлаётганига қарасин” (Имом Абу Довуд ривояти).\n“Ундоқ деди ва бундоқ деди деб гапириб юришни, кўп савол беришни ва молни беҳудага сарф қилишни тарк қил” (Имом Табароний ривояти).\n“Осонлаштиринглар, қийинлаштириб юборманглар хурсандлик хабарини беринглар, нафратлантириб қўйманглар” (Имом Бухорий ривояти).\n“Қаерда бўлсанг ҳам, Аллоҳга тақво қил. Ёмон амалингга яхшисини эргаштир. Шунда яхшиси ёмонини ўчириб юборади. Одамлар билан яхши хулқ ила муомалада бўл” (Имом Табароний ривояти).\nMore in this category: « Ал-Ҳаким ат-Термизий\t“Ла илаҳа иллаллоҳ” фазилати »


Ташқи сиёсат « Ўзбекистон Халқ Ҳаракати\n11 January 2017 - 5:00\nКейинги икки йил ичида Ўзбекистон ташқи ишлар вазири уч марта янгиланди. Бу тадбир ташқи сиёсатимизни яхшилаш учун қилиндими?\nЭнг сўнг ишдан олинган вазир мисолини кўрайлик: 1993 йил июн ойида миршабларми ёки КГБ ходимлари, бир ўзбек қизни Тошкент қўналғасида тутиб калтакладилар. Бу қиз АҚШ элчихонасида ишлар экан. Элчихона Ўзбекистон ҳукуматига норозилик билдиради, аммо бу норозиликка ҳеч қандай жавоб ололмади. Устига-устак, Ўзбекистон ташқи ишлар вазирлиги газетада “бу воқеа масъулиятини элчихона ўзи олиши керак”, деган билдириш берди.\nАмерика ҳукумати бунга жавобан АҚШга борган Олий Кенгаш раиси бошчилигидаги ўзбек депутатлари ҳайъатини мамлакатдан ҳайдаб чиқарди. Шундан кейингина Ўзбекистон ҳукукмати ҳушига келди ва АҚШ олдида ўзини оқлаш учун яқинда тайинланган ташқи ишлар вазирини ишдан олди. Аслида, вазир ҳам, қизни калтаклаган миршаб ҳам ҳукумат топшириғини бажарган эдилар, холос.\nЯъни, ташқи сиёсатдаги бу муваффақиятсизликлар ички сиёсатдаги зўравонликнинг оқибати эди. Ўзбекистон ўз мустақиллигини эълон қилганда, дунё давлатлари бу ўлкага катта қизиқиш билан қарай бошлагандилар. Чунки, Ўзбекистон минтақада табиий бойликлари кўп, иқтисодий қувват заҳираси катта, тарихий ва маданий бир марказ эди.\nБу тарихий вазиятда Ўзбекистонга жуда кучли ташқи сиёсат лозим эди. Кучли ва мустақил, зийрак ва барқарор бир ташқи сиёсат керак эди бизга.\nАфсуски, ҳукумат бундай сиёсатнинг уддасидан чиқолмади, чиқолмадигина эмас, ички сиёсатдаги ғайридемократик ҳаракатлари билан дунёда бор обрўсини ҳам йўқотди. Бугун дунёнинг тўрт-беш мамлакатида Ўзбекистоннинг элчихонаси бор. Бу элчихоналарнинг бирортаси ҳам дунё воқеаларига ўз муносабатини билдиришга қодир эмас. Ҳануз Ўзбекистон ҳукуматининг ўзи дунё мамлакатларига нисбатан ўз позитсиясини белгилагани йўқ.\nИроқ Қувайтни босиб олди, Ўзбекистон бу агрессияга муносабат билдирмади. АҚШ давлати Ироққа бомба ташлади, Ўзбекистон кимнинг тарафида туришини билмади. Арманистон Озарбайжон тупроқларини ишғол этди, Ўзбекистон бунга ҳам муносабат билдирмади.\nБундан бир ярим йил аввал Ўзбекистон президенти катта ҳайъат билан Саудияга кетди, ҳайъат люкс меҳмонхоналарда туриб, кайфу сафо қилди ва… ҳеч вақосиз қайтиб келди – Ўзбекистон иқтисодига ёрдам бўладиган бирор шартнома тузилмади. Чунки, Ўзбекистоннинг Саудияга нисбатан аниқ фикри ва муайян сиёсати йўқ эди. Бу муваффақиятсиз сафардан аччиғи чиққан ҳукумат Ўзбекистонга келган бир гуруҳ саудияликларни юртдан ҳайдаб чиқарди, оқибатда, икки ўлка орасидаги ҳали ўрнатилмаган муносабат тамомила йўқотилди.\nБу йил май ойида президентимиз Олмонияга сафар қилди. Уни таклиф қилган “Мерседес-Бенц” ширкати илтимоси билан И.Каримовни олмон ҳукумати қабул қилди. Аммо бу қабул қувончини олмон матбуоти чил-парчин қилди: “Диктаторни кўрмоқчи бўлсанглар, Лотин Америкасига бориб юрманглар, бизнинг Штутгартга келинг, эртага бу шаҳарга Каримов келаяпти”, деб ёзди журналистлар.\nЯқинда президент Каримов Ўзбекистоннинг ўттиз икки тонна олтинини Франсия банкига қўйди ва бунинг эвазига биринчи марта Ғарб давлатларидан бирида расмий меҳмон сифатида қабул қилинди. Аммо Каримовнинг ҳар бир хорижий сафари 32 тонна олтинга тушадиган бўлса, биз яқинда мутлақо олтинсиз қоламиз.\nХуллас, ўзбекситоннинг ташқи сиёсати – унинг ички сиёсатининг кўзгудаги том аксидир. “Башаранг қийшиқ бўлса, ойнадан ўпкалама”, дейди халқимиз. Бизнинг бирор бир давлатдан ўпкалашга ҳаққимиз йўқдир.


13:26 12 Июл 2020\n10:49 26.05.2020 Ҳавола олиш\nТОШКЕНТ, 26 май - Sputnik. Кеча, 25 май куни Ўзбекистон президенти Шавкат Мирзиёев ҳузурида бўлиб ўтган йиғилишда транспорт соҳасини ривожлантириш масалалари кўриб чиқилди. Хусусан, маҳаллий ташувчилар қатновини ошириш, янги йўллар қуриш масалалари муҳокама қилинди.\n“Қамчиқ” довонида муқобил туннель қурилишини ўз ичига олувчи “Тошкент-Андижон” пуллик автомобиль йўли лойиҳаси бўйича тендер эълон қилиниши белгиланди, - дейилган хабарда.\nШавкат Мирзиёев Ўзбекистонда ички йўллар ҳолати ёмонлигини ва одамлар бундан норози эканини қайд этди. Президент 80 минг километр йўлларни реконструкция қилиш ва бу борада бутун дунёда қўлланиб келинаётган "фойдаланувчи тўлайди" тизимини жорий этиш зарурлигини таъкидлади.\nШунингдек, Ўзбекистонда сўнгги 3 йил ичида халқаро юк ташувчи транспортлар сони 3 баравар ошганини ҳамда уларнинг ташқи савдодаги улуши 37%дан 48 %гача кўпайгани қайд этилди. Президент томонидан уларнинг улушини 60%гача етказиш вазифаси белгиланди.\n"Битта юк транспорти беш нафаргача аҳоли бандлигини таъминлаши, бу тармоқда 30 мингта янги иш ўрни яратиш мумкин", - дейилган мажлис баёнотида.\nУндан ташқари Қорақалпоғистон Республикаси ва вилоятларда ички йўналишларда қатнайдиган автобусларни янгилаш, бундай корхоналарни барқарор молиявий ресурс билан таъминлаш юзасидан кўрсатмалар берилди.


“Машъал” янги мавсумда ҳам уч хил кўринишдаги либосларда ўйнайди\n5 февраль, 2019, 12:03\n“Машъал” ” Профессионал футбол клубига иккита бош хомий бириктирилган бўлиб, булар “МУБОРАКНЕФТЕГАЗ” МЧЖ ва “Муборак Газни Қайта Ишлаш Заводи” МЧЖ ларидир.\n“Муоборакнефтгаз” МЧЖ нефт, конденсат ва газ маҳсулотларини қазиб чиқаради. Шунинг учун логотипда ўткир кўк (нефт) ва кўк (конденсат) сариқ (газ) ранглари изоҳланган.\n“Муборак газни қайта ишлаш заводи ” Табиий газ маҳсулотларини қайта ишлаб, таркибидан пропан, конденсат ва олтин гугурт маҳсулотларини ажратиб олади.\nШунинг учун логотипда қизил (аланга) ва сариқ (газ) рангларда ёзилган. “Машъал” ёзуви аланга маъносини билдиради.\n“Машъал” профессионал футбол клуби уч хил кўринишдаги либосларда тўп суради. Уй учрашувлари учун ҳар доимгидай, анъанавийлик рамзларига содиқликни сақлаш учун (шахмат услубида) ўткир кўк ва очиқ кўк (нефт ва конденсат) “Муборакнефтгаз” маҳсулотини англатади. Қизил-сариқ ранглар эса “Муборак газни қайта ишлаш ” заводи маҳсулотини ўзида акс этади.\nУчинчи захира ўйин либоси эса оқ рангли бўлиб унда олд қисмига хомийлар рангларини акс этадиган ранглар туширилган (ўткир кўк нефт), (очиқ кўк конденсат), (сариқ ва қизил газ алангаси ) маъноларини билдиради.


Қирғизистон: Ўшда ўзбекларга қарашли уйларнинг кўпида тиклаш жараёни тўхтаб қолган - Фарғона.Ру ахборот агентлиги\n16:35 msk, 10 Июль 2020\nҚирғизистон: Ўшда ўзбекларга қарашли уйларнинг кўпида тиклаш жараёни тўхтаб қолган\n24.11.2014 11:56 msk\nАлишер Навоий институти\nҚирғизистон жанубидан олинган сўнгги маълумотларга кўра, Ўш шаҳар Черемушки микрорайонидаги Сема Турк лицейи ва Партсъезд кўчасида 10 қаватли турар-жой биноси қурилиши тугалланмоқда. Ҳолбуки, 2011-2013 йилларда Ўш шаҳри ҳокимлиги Черемушки тарар жой даҳаси гўё ер плитасининг тектоник ёриғи устида жойлашгани, бу эса Қирғизистон каби сейсмик фаол ҳудуд учун жуда хавфли ҳисобланишини айтиб, бир неча бор баёнотлар билан чиққан эди. Шаҳар ҳокимлиги топшириғи билан тайёрланиб эфирга узатилган бир нечта махсус телекўрсатувларда асосан ўзбеклар истиқомат қилувчи мазкур турар жой массиви тектоник ёриқ устида жойлашгани важидан аҳолига зудлик билан ўз уйларини тарк этиш зарурлиги таъкидланган.\nМаҳаллий газеталар ҳам ҳудди шундай тарғибот материалларини тайёрлаб, аҳолини шундай йўл тутишга ундаган. Фавқулодда вазиятлар вазирлигининг шаҳар бўлими вакиллари Черемушки аҳолисига сейсмик фаол ҳудудлар хавфи билан қўрқитиб, уларни Ўш яқинидаги Ўттиз-Адир Олмалиқ қишлоғига кўчиб ўтишга чақирганди.\nМаҳаллий ўзбекларни зудлик билан ўз уйларидан кўчиб кетишга чақирувчи расмий тарғиботлар билан бир пайтнинг ўзида маҳаллий ҳуқуқни муҳофаза қилиш органларининг, қирғиз миллатчилик гуруҳларининг ўзбекларга қарши босими ва тазйиқлари кучайиб кетди. Қуруқ туҳмат ва ноқонуний ҳибслардан хавфсираган ўзбек ёшлари Россия, Бирлашган Араб Амирликлари ҳамда Европа мамлакатларига чиқиб кетишга мажбур бўлдилар.\nБугунги кунга келиб Ўш шаҳар ҳокимлиги Черемушки микрорайонидаги кўп қаватли уйлар қурилишини якунламоқда.\nБу уйлар айнан расмийлар тектоник ёриқда жойлашгани учун сейсмик жиҳатдан ўта хавфли экани ҳақида бонг урган ўша ҳудудда қурилмоқда. Шу муносабат билан қатор саволлар пайдо бўлади: Тектоник ёриқ устига бинолар, шунингдек, кўп қаватли турар жой биноларини қуриш мумкинми? Бу қурилишга ким рухсат берди?\nЗилзила таҳликаси туфайли ушбу ҳудуддаги ўзбек аҳолисини зудлик билан ўз уйларини тарк этишга кўндирган барча ҳукумат идоралари – Фавқулодда вазиятлар вазирлигининг, шаҳар лойиҳа бошқармасининг экспертлари қаерда қолдилар? Черемушки микрорайони остида ер плитасининг тектоник ёриғи мавжудлигини ким ва қайси усулларга асосланиб аниқлаган? Балки шаҳар расмийлари бу баёнотларнинг ҳаммасини ўзбекларни ўз уйларидан кўчириш учун махсус тўқиб чиқаргандирлар?\nКўп қаватли янги бинолар кўплаб оилалар истиқомат қилаётган уйларнинг ўртасига қурилмоқда. Бордию, чиндан ҳам зилзила содир бўлса ёки мавжудлиги зикр қилинган тектоник плиталар силжиб қолса, янги бинолар уларнинг устига қулаб тушмайдими? Хўш, нима рост ва нима ёлғон? Тушуниш қийин. Эҳтимол бу ҳаракатлар айирмачилик кайфиятидаги маҳаллий расмийларнинг Ўшни ўзбеклардан тозалашга йўналтирилган навбатдаги акцияси, деган ҳаёлга бориш мумкин. Ҳозир ҳам Черемушкида истиқомат қилаётган ўзбеклар сейсмик хатар ҳақида огоҳлантирилмоқда ва уйларидан кўчиб кетиш ҳақида таклифлар олишмоқда.\nМаҳаллий расмийлар микрайондаги хусусий уйлар шаҳар янги бош лойиҳасига мувофиқ тез орада бузилиши муқаррарлигини ва бу ишлардан мурод маҳаллий аҳоли манфаати кўзланаётганини таъкидламоқда. “Ҳали вақт борлигида (!) ўз уйидан кўчиб кетганга нима етсин!” қабилида шаъма қилишяпти. Қайд этиш жоиз, ушбу огоҳлантиришлар расмий кучга эга эмас.\nШаҳар мутасаддилари аҳолини огоҳлантираётганда ҳеч қанақа расмий ҳужжатларни тақдим этмаяптилар. 2010 йил июндаги фожиавий воқеалар давомида Ўш шаҳри марказидаги асосан ўзбеклар яшайдиган Черемушки микрорайонига жуда қаттиқ талафотлар еказилди. Бу мавзеда жами 283 та уй вайрон қилинди. Июнь воқеаларидан сўнг эса ашаддий миллатчи Мелис Мирзақматов раҳбарлик қилаётган Ўш шаҳар ҳокимлиги ўзбеклар зич яшайдиган турар-жой массивларини, маҳаллаларни тиклаш жараёнига тиш-тирноғи билан қаршилик қилди. Бунга кўрсатилган сабаб ҳам антиқа: советлар даврида амалга оширилиши режаланган, аммо 1978 йилда бекор қилинган шаҳар бош лойиҳасини рўёбга чиқариш экан.\nШаҳар ҳукуматининг таъкидлашича, мазкур бош лойиҳада шаҳарнинг ўзбеклар яшайдиган микрайонларидаги хусусий уйлар бузилиши ва ундаги аҳолини шаҳар четида уй-жой қуриш учун ажратилган махсус ерларга кўчирилиши кўзланган. Ҳолбуки, бу лойиҳани ҳеч ким ўз кўзи билан кўрмаган ва бу ҳақда маҳаллий ўзбек аҳолиси билан ҳеч ким муҳокама қилмаганди.\nМирзақматов шаҳар мэри лавозимидан четлатилди, аммо унинг Ўш шаҳридаги ўзбек микрорайонларини бузиб ташлаш бўйича миллатчилик ғояси ҳамон яшаб келмоқда.\nШаҳар ҳукумати уйи бузиладиган аҳолига янги қурилаётган кўп қаватли уйлардан квартира беришга ваъда қиляпти. Бош лойиҳа тарафдорлари ниятига кўра, шаҳардаги ўзбек микрорайонлари ўрнида этник аралаш мавзелар вужудга келади. Гўё шундай қилинса, қирғизлар ва ўзбеклар ўртасидаги таранглик пасаяр экан.\nБироқ бу йўналишдаги ҳаракатларнинг натижаси ижобий эмас. Кузатишларга кўра, фойдаланишга топширилган дастлабки кўп қаватли турар-жойларга асосан қирғизлар ўрнашмоқда, ҳолбуки 2010 йилги июнь воқеаларида жабрланганларнинг аксариятини ўзбеклар ташкил этганди.\nЎзбеклар яшайдиган микрайонларида аҳолининг аксариятида хусусий мулкни тасдиқловчи ҳужжатларнинг йўқлиги ҳам аҳволни мураккаблаштирмоқда. Чунки айрим уйлар учун мулкга эгалик ҳуқуқини тасдиқловчи ҳужжатлар ҳеч қачон бўлмаган. Кўплаб уй эгалари эса июнь воқеаларидаги тўполонлар ва ёнғинлар давомида ҳужжатларини йўқотганлар.\nЎшда вайрон қилинган ўзбек хонадонларининг мулкчилик хукукини тиклаш жараёни тегишли идоралар томонидан жуда секинлик билан амалга оширилмокда. Қирғизистон жанубидаги ўзбек аҳолиси орасида 2010 йилги фожиавий июнь воқеаларидан мерос қолган қўрқув ва хавотирга афсуски шу чоққача барҳам берилмади.


Месси ва Роналду империяси қуладими ёхуд “Олтин тўп” кимга насиб қилади? | Qalampir.uz\nМесси ва Роналду империяси қуладими ёхуд “Олтин тўп” кимга насиб қилади?\nСпорт\t22 Октябрь 2021 20:31 8605\nФутбол жамоавий ўйин эканига қарамай, ҳар бир футболчи шахсий совринларга эришишга ҳаракат қилади.\n2021 йилги футбол мавсуми тобора ўз якунига етиб бораётган бўлса-да, йилнинг энг яхши футболчиси ким бўлиши ҳақида турли хил тахминлар мавжуд. Жорий йилда Европа чемпионати ва Америка Кубоги ўтказилди. Табиийки, ушбу мусобақалар ҳам “Олтин тўп” соҳиби ким бўлишига ойдинлик киритишда ёрдам беради. Шунинг учун 2021 йилда ушбу соврин кимга насиб этиши мумкинлиги ҳақидаги натижаларни умумлаштириб оламиз.\nЁдингизда бўлса, ўтган йили коронавирус тарқалиши сабабли ушбу мукофот топширилмаган эди. Ўшанда “Бавария” футболчиси Роберт Левандовски соврин учун фаворит эди. Жорий мавсумда букмейкерлар Лионель Мессининг имконияти юқори эканини қайд этаётган бўлса-да, ғолибликка яққол даъвогар йўқ.\n10. Ромелу Лукаку (“Челси”, Бельгия)\nБельгиялик ҳужумчи “Интер” сафида Италия чемпионлигини қўлга киритганидан сўнг, “Челси”га ўтди ва Лондон клубининг асосий футболчиларидан бирига айланди. У “аристократлар” таркибида 9 та ўйин ўтказиб, 4 та гол урди ва бош мураббий Томас Тухелнинг ишончини қозонди. Бироқ, жорий йилнинг 20 октябрь куни UEFA Чемпионлар лигаси 3-тури доирасида “Мальмё”га қарши баҳсда Лукаку жароҳат олди.\nБундан ташқари, Ромелу Бельгия терма жамоасининг ҳақиқий етакчисига айланди ва “Олтин тўп”га даъвогарлар қаторидан жой олди.\n9. Кевин Де Брюйне (“Ман Сити”, Бельгия)\nДе Брюйне ҳар доимгидек кучли ўнликдан ўрин эгаллади. Ҳа, у Чемпионлар лигаси ёки Европа чемпионати ғолиблигини қўлга кирита олмади, лекин шунга қарамай, Кевин индивидуал маҳоратнинг юқори даражасини кўрсатишда давом этмоқда. Ўтган мавсумда “Манчестер Сити” сафида 40 ўйинда майдонга тушиб, 10 гол ва 16 голли узатмани амалга оширган. Қўшимчасига унинг ҳисобида Англия чемпионатининг олтин медали ҳам бор.\n8. Криштиану Роналду (“Манчестер Юнайтед”, Португалия)\n36 ёшли португалиялик футболчи 18 йилдирки, “Олтин тўп” учун курашиб келади ва гол уришда давом этмоқда. Масалан, Европа чемпионатлари тарихидаги энг яхши тўпурарлар жадвалида Мишель Платинини ортда қолдирди. Аммо “Ювентус” билан фақатгина Италия кубогини қўлга киритди ва А серияда камтарона 4-ўрин билан кифояланди. Португалия терма жамоаси билан Европа чемпионатининг нимчорак финал босқичида ўз юришини тўхтатишга мажбур бўлди. Гол уриш бобида эса ҳаммаси жойида. А серия ва Евро-2020 турнирларида ҳеч бир футболчи рақиб дарвозасини ундан кўпроқ ишғол этмади.\nЖорий йилнинг 31 август куни Криштиану Роналду Туриннинг “Ювентус” клубидан “Манчестер Юнайтед”га қайтди. Форвард “қизил иблислар” сафида 8 та ўйинда майдонга тушиб, 6 та гол урди. Шунингдек, АПЛда сентябр ойининг энг яхши футболчиси, деб топилди.\n7. Лоренцо Инсинье (“Наполи”, Италия)\nИталиялик футболчи мукофот учун асосий даъвогарлар қаторига янги мавсум старт олгач, киритилганди. Лоренцо клубнинг янги бош мураббийи Лучано Спальеттининг ўйин услубига жуда мос тушди ва А серия жорий мавсумида жамоаси бирорта очко йўқотмади. Шунингдек, Италия билан биргаликда Европа чемпионати ғолиблигини қўлга киритди.\nЕвропа чемпионати бошланишидан аввал, Мбаппе “Олтин тўп”ни ютиш имкониятига эга эди. Франция терма жамоасининг асосий юлдузи ўз жамоасини финалга қадар “етаклаб бориши” кутилганди, лекин... Килиан Швейцарияга қарши кечган нимчорак финал ўйинида ҳал қилувчи пенальтидан гол ура олмаган ва Франциянинг мағлубиятига сабабчи бўлган. Мавқейи анча паст бўлса-да ватандошлари билан Миллатлар лигасида зафар қучди. ПСЖ билан эса UEFA Чемпионлар лигасининг ярим финал босқичида “Манчестер Сити” қаршилигини синдира олмади.\nМбаппе жорий йилнинг ёзида “Реал”га ўтишга яқин келганди, бироқ томонлар трансфер нархи масаласида бир тўхтамга кела олмади. У 2021-2022 йилги мавсумда Франция чемпионатининг 10 ўйинида майдонга тушиб, 5 гол ва 4 голли узатмани амлга оширган.\n5. Нголо Канте (“Челси”, Франция)\nФранциялик ярим ҳимоячи 2020-2021 йилги мавсум якунига кўра, “Олтин тўп”га энг муносиб футболчилардан бири эди. У ЕЧЛ ярим финалида ҳам, Чемпионлар лигаси финалида ҳам учрашувнинг энг яхши футболчиси, деб топилди. Франция терма жамоасининг Евро-2020 даги муваффаққиятсиз иштироки эса, унинг имкониятларини кескин пасайтириб юборди.\n4. Роберт Левандовски (“Бавария”, Польша)\nПольшалик ҳужумчи ўтган мавсумда афсонавий Герд Мюллернинг имконсиздек туюлган рекордини янгилашга муваффақ бўлди ва Бундеслигада 40 та гол уришни уддалади.\nАфсуски, Левандовски фақатгина Германия чемпионлиги билан чекланди. “Бавария” билан Чемпионлар лигасида чорак финалдаёқ ортга қайтишга мажбур бўлди. Польша терма жамоаси таркибида Европа чемпионатининг гуруҳ босқичидан нарига ўта олмаган тўпурар 2020 йилги мавсумда “Олтин тўп”га энг муносиб номзод эди ва коронавирус сабабли бундан қуруқ қолиб кетганди.\n3. Карим Бензема (“Реал”, Франция)\nФранциялик ҳужумчи мавсум аввалида кучли ўнликдан ўрин олмаганди. Жорий мавсумда у нафақат Мадрид клубининг етакчиси, балки бутун Испания чемпионатининг асосий юлдузига айланди. Ҳозирда Карим 9 та гол билан чемпионатнинг энг яхши тўпурари бўлиб турибди. Шунингдек, унинг ҳисобида 7 та голли узатма ҳам бор.\nУзоқ йиллик танаффусдан сўнг, яна Франция терма жамоасига чақирилган Бензема Европа чемпионатида муваффақиятсиз иштирок этган бўлса-да, UEFA Миллатлар лигасида ғолиб бўлди. Шуни таъкидлаш керакки, терма жамоа бош мураббийи Дешам унга асосий таркибни ишониб топширди, чунки ҳужумчи жамоанинг ўйин услубига жуда мос ва доимий равишда гол уриб келмоқда.\n2. Лионель Месси (ПСЖ, Аргентина)\n34 ёшли футболчи бу йил “Олтин тўп” учун асосий даъвогарлардан бири. Аргентиналик иқтидор эгаси “Барселона”ни тарк этиб, эркин агент сифатида ПСЖга ўтди. Месси учун ПСЖга мослашиш қийин кечаётган бўлса-да, аста-секин голлар уриб, етакчиликни қўлга олишни бошлади.\nЛео 2021 йилги Америка Кубогида энг яхши тўпурар, энг яхши ассистент ва энг яхши футболчи номинациясида ғолиб бўлди ва фаолияти давомида илк бор Копа Америка олтин медалларини қўлга киритди. Айнан шу омил эвазига Мессининг “Олтин тўп”ни ютиш имконияти кескин ошиб кетди. Бундан ташқари “ўзга сайёралик” ҳужумчи 30 та гол урган ҳолда Испания Ла лигасининг энг яхши тўпурари сифатида тан олинди.\n1. Жоржиньо (“Челси”, Италия)\nЎтган мавсумда Жоржиньо “Олтин тўп” учун курашиши мумкинлигига ҳеч ким ишонмас эди. Бироқ, бу воқеа ҳақиқатан ҳам содир бўлди. Ярим ҳимоячи мавсумни ажойиб суръатда ўтказди.\n“Челси” таркибида Чемпионлар лигаси, Италия терма жамоаси билан эса Европа чемпионатида ғолиб бўлди. “Олтин тўп” ташкилотчилари йирик турнирларда ғолиб бўлган йигитларга соврин топширишни маъқул, деб билади. Демак, Жоржиньода йилнинг энг яхши футболчиси бўлиш учун яхши имконият бор.\nИталиялик футболчи бунга қадар UEFA талқинига кўра, йилнинг “Энг яхши футболчиси” совринини қўлга киритди, бу эса унинг имкониятларини сезиларли даражада оширади. Лекин, ташкилот ва “France football” бир хил тамойилга таянмаслиги табиий. Бу омил мукофот Жоржиньо учун тўлиқ кафолатланмаганини кўрсатади.\nМасалан, 2019 йилги мавсумда UEFA талқинига кўра, Виржил Ван Дейк энг яхши футболчи, деб топилган эди. Ўшанда “Олтин тўп” ва FIFA’нинг “The best” соврини эса Лионель Мессига насиб қилган. Бироқ, 2018 йилда “Реал” ярим ҳимоячиси Лука Модрич Роналдуни ортда қолдирган ҳолда мавсумнинг энг яхши футболчиси бўлганини унутмаслик керак.\nБу якуний хулоса эмас, “Олтин тўп” соврини “France football” нашри томонидан топширилиши инобатга олинса, “кимнингдир” (топдингиз, бу – Бензема) имконияти яна-да ортиб кетиши мумкин.\nМесси Роналду Олтин тўп Лукаку FIFA UEFA Левандовски Бензема Жоржиньо France football\n25 Январь 11:32 61799\n25 Январь 16:31 45832\n26 Январь 11:40 38099\n26 Январь 21:45 34243


Avgust 2016 – Nastarin\n » 2016 » Archive by month "Avgust"\nAvgust 6 2016\nИлм ва маърифатнинг, касб ва ҳунарнинг, оила ва жамиятнинг ўзига хос “ҳамкорлик” машаъласи бор, бу машаъла нури инсоният ҳаётини нурафшон этиб, келажакни ёритади.Ҳар бир инсон ўзини шу машаълага даҳлдор деб билса, унинг тафтидан баҳраманд бўла олса ва ўз навбатида унга ўз қалб қўрини қўшса нақадар соз. Унинг сеҳрли оҳанграболи майдонига у ўзининг идрокини, тафаккурини, руҳий оламини йўналтира олсагина, турмуш икир-чикирларидан, майда-чуйда ташвишлардан, қабоҳат ва разолатдан устун келишда ўзида куч пайдо бўлганлигини ҳис этади. Бу “ҳамкорлик” машаъласи таъсирида у ўз-ўзини умри давомида тарбиялаб боради, ўзини –ўзи ўқитади, ўз-ўзини касб маҳорати сирларини англашга йўллайди, ўй-хаёлида фақат эзгу фикрлар, эзгу ғоялар жўш уради, қўллари эзгу амаллар мурувватини тутади.\nОлам сирларини англаш учун инсондан тинмай изланиш, ҳаётида дуч келадиган муаммоларни оқилона ҳал этиш, машаққатли меҳнатдан чекинмасдан кураша олиш ҳамда, бу сирларни англашда зукколик ва ҳушёрлик талаб этилади.\nҲар бир касб эгаси ўз меҳнатидан руҳлана олиш, ўзининг фаолиятини таҳлил қила олиш, ўз-ўзига лозим бўлса дакки бера олиш, ўз-ўзига холисона баҳо бера олиш, ўз камчилигини тузатишга тайёр тура олиш каби хислатларни ўзида мужассам этиб боради. Айниқса, илм-фандаги инновацияларни ўрганиб борар экан, ўз қалбидаги шахсни янгилаб бораверади, ўз руҳиятини яшартириб, олға интилади.\nҲақиқатдан ҳам оламда ўз-ўзини ташкиллаштириш ҳодисаси мавжуд эканлиги олимлар томонидан эътироф этилган. Ҳаёт мобайнида тарбия ва мустақил тарбия, таълим ва мустақил таълим, ўргатиш ва мустақил ўрганишдаги ўзаро ҳамкорлик муносабатлари моҳиятини чуқурроқ англашга интилиш зарур. Чунки тарбия бир умрлик жараёндир, оила тарбияси эса ўта муҳим масалалардан биридир. Шахснинг ўзини-ўзи фаоллаштириши деганда доимо ўзининг зеҳний ривожланиш даражаларидан, ўз қобилиятларидан, ўз истеъдодидан ўзиб кетиши тушунилади.\nЎзида тарбияга мойилликни шакллантирмаган, ўзини қайта тарбиялай олмаган, ўз-ўзини ташкиллаштира олмаган одам комилликка эриша олмайди.\nМустақил тарбия, мустақил ўрганиш, мустақил ўз-ўзини ривожлантириш муаммоларини ўзида ҳис қилган шахс тўғри ечим топишда қийналиши мумкин. Айнан ўзини-ўзи ўзгартириш, ўз фикри, дунёқарашини таҳлил қилиш авваламбор, унинг руҳий тайёргарлигига боғлиқ. Ахборотни қабул қила олиш учун руҳий “дарча”-эътибор, қизиқиш, диққат талаб этилса, уни таҳлил этиш ва ўзига сингдириш учун эса тафаккур, зеҳн асқотади. Қабул қилинган ахборот мазмуни, моҳияти, муаммолари туфайли ўз тинчлигини йўқотиши, ўй-хаёлларининг шу ахборот билан тўла бандлиги, шу масалани ҳал этмагунча ўзини беҳаловат сезиши катта аҳмиятга эга. Мана шу турғунсиз бўлган фаол муҳитли ҳолатгина шахсни ижодий изланишга ундайди, бу руҳий безовталик ўз-ўзини ташкиллаштиришга, ўз-ўзини ривожлантиришга замин яратади.\nЎзининг ички руҳиятига ўзи ижобий таъсир эта оладиган оат-онагина фарзандларининг руҳиятига мадад бўла олади. Ўз ички оламини ташкиллаштириш орқали инсон ички оламини бойита олиши мумкин.\nАхир, ўзининг руҳи, қалби ва онги ҳамкорлигида юзага келадиган инновация туфайли инсон ўзини-ўзи ривожлантиришга эришса ажабмас, шундай ўзаро ички ҳамкорлик риштасини ҳосил қила олган шахс “ҳамкорлик” машаъласини алангалатиб, ўз навбатида бу машаъладан қувват олиб, ўзини такомиллаштириб бораверади. “Ҳамкорлик” машаъласи нурларини излаш йўли фақат ўз маънавиятингизни парваришлаб, ўз билимингизни мунтазам ўстириш ва қалб кўзини равшанлаштиришдадир.\n“ Атрофим қоронғу деб ўпкалагунча , шамчироқ ёқ.” -Конфуций.\nБу машаълага иқтисодий манфаат нуқтаи назаридан эмас, балки, маънавий озуқа жиҳатидан интилсангизгина мукаммал бойликка етказади.\nИнсон аввало, ўз руҳиятини ёмон ғуборлардан халос этиб, ўз қалбига эзгулик уруғини сочиши ва зиё нуридан баҳраманд бўлиш йўлларини излаб топиши зарур.\nЭзгулик офтобини яшнатгувчи “ҳамкорлик” машаъласи тутатқиси янгича фикрлашда, уқувлиликда, ҳалолликда, маъсулиятлиликда, ўз устида доимо ишлашда, ўрганишдан тўхтамасликда, самимийликда, хушёрликда, оқилликда, қатъиятлиликда, ўзига нисбатан талабчанликда, руҳан уйғоқликда, изланувчанликда, ғайратлиликда, ўз касбига, бурчига садоқатлиликда ва виждон поклиги йўлида иродали бўлишдадир.\nМуҳаббат ирмоғи ишқ уммонига оқгувчидир Мансуралар


Бу дунёда ҳар бир одам бахт ва омадга интилиб яшайди. Аксарияти уни ҳалол ва фидойи меҳнат оғушидан топади. Афсуски, бахту омадни ҳалол меҳнатга бўйни ёр бермаган кўйи излаётгганлар ҳам бор. Бу тоифадагиларни ҳаётнинг ёрқин йўлларига даъват этишдан наф йўқ. Барибир ўз билганларидан қолишмайди, умрнинг ҳалол меҳнатдан келадиган бахт ва шодликка тўла нурафшон йўлларини бир четга суриб, қалтис ва хатарли йўлларни танлашади. Сирасини айтганда, қучоқ очиб, чечак ёзиб, ҳузурига келаётган бахти-тахтидан била-кўра туриб воз кечишади. Ўз иқболини ўз қўлила барбод этаётганлар, соғлиги тугул ҳаётини ҳам хор, абгор, барбод қилаётганлар — айнан шулар.


Жанубий ва Шимолий Корея ҳарбий соҳага оид музокараларни жонлантиради\n23 январ 2019, Тошкент вақти: 05:00\nЖанубий ва Шимолий Корея делегацияларининг 2018 йил 9 январда Сеулда ўтган учрашуви.\nШимолий ва Жанубий Корея ҳукуматлари минтақадаги кескинликни юмшатиш мақсадида ҳарбий соҳадаги музокараларни жонлантириш тўғрисида келишиб олди.\nМузокарада Шимолий Кореянинг Жанубий Кореяда 2018 йил февралида ўтадиган Қишки Олимпиада ўйинларида иштрок этиши масаласи муҳокама қилинган эди. Бу сўнгги 2 йилдан бери икки давлат расмийлари ўртасида ўтказилган биринчи учрашув бўлди.\nМузокаралардан сўнг эълон қилинган қўшма баёнотда икки Корея расмийлари “барча муаммоларни мулоқот йўли билан ҳал этишга келишиб олганлари”ни билдирдилар. Жумладан, Шимолий Корея вакили Ри Сон Гвон:\n-Ядровий масалага келадиган бўлсак, бизнинг стратегик қуролларимиз, хусусан, атом бомбаси, водород бомбаси ва қитъалараро баллистик ракеталаримиз бизнинг биродарларимизга эмас, фақат Қўшма Штатларга қарши қаратилган, - деб айтди.\n2017 йилда Шимолий Корея қатор баллистик ракетлар синовларини ўтказгани ортидан мазкур минтақадаги вазият кескинлашган эди.\nШимолий Корея лидери Ким Чен Ин ўз давлати АҚШнинг Гуам оролларига ҳужум қилиш билан таҳдид этган, бунга жавобан АҚШ Шимолий Кореяни “бутунлай йўқ қилиб юбориш хавфи”дан огоҳлантирган эди.


12:34 / 02.03.2016 | prostoy | 3053\nАссалому алайкум! Азиз узтозлар, жавобларингиздан анча нарсани ўрганиб, динга қизиқишим ортмоқда. Алҳамдулиллаҳ. Лекин илтимос биринчи «шахсий» юборган саволимни жавобсиз қолдирманглар. Биламан жавоб бермаслигингиз ҳам мумкин, лекин шу мавзу кўп тортишувларни олиб келаяпти. Кўпчилик бўлиб жавобини кутаяпмиз. Раҳмат. Энди рухсатингиз билан бир саволим бор эди. Ўзим хоҳлаган қизга унаштирилдим, жудаям хурсандман. Иккаламиз бирданига динга қизиқа бошладик. Тўғри учрашиб гаплашиш мумкин эмас. Унга ёпиқ кийин десам ўша куниёқ рўмол ўради. Ўша кундан муоммолар бошланди, уни уйдагилари тинч қўймади, қариндошлари устидан кулиб «эскича», «кампир» деб масхара қила бошлашди. Менга ҳар куни йиғларди, лекин нолиб эмас, балки “нега уйдагиларим мени бу йўлга бошлашни ўрнига менга қарши” деб. Қисқаси мен “майли тўйгача оддий ва замонавийроқ бўлиб юриб тур, тўйдан кейин шунақа юрасан” дедим ва у шунақа юрибди. Лекин мени хаёлларим бузилиб, унақа юриши умуман ёқаяпти. Шу киймни орқасидан ҳар куни жанжал, кўчада юрсак кимдур сал қараса ўша билан уришиб кетаяпан. Тўйгача шундай юрса мен даюс бўлиб қолмайманми?\nВа алайкум ассалом! Сиз нотўғри ва шариатга зид иш қилаяпсиз экан. Пардада бўлиш фақат кийиниш билан бўлмайди. Ўша мазах қилинадиган ўринларга, назар тушадиган жойларга борилмай, кўринмай уйда бўлиш ёки миллатимизга мансуб кийимлар билан аврат жойларини беркитиш ҳам мумкин. Валлоҳу аълам!\nСавдода фойданинг меъёри


АҚШ президенти Дональд Трамп коронавирусдан тўла соғайганини билдирди\n26 май 2022, Тошкент вақти: 01:27\nАҚШ президенти Дональд Трамп якшанба куни COVID-19 дан тўла соғайгани ва ўзида коронавирус инфекциясига қарши иммунитет шаклланганини билдирди.\nFox News телеканалига берган интервьюсида Трамп ўтказилган тестлар унинг бундан буён атрофдаги одамларга вирус юқтирмаслигини кўрсатганини қайд этган. Бироқ Трамп айнан қандай тестлардан ўтганини, улар орасида аксилтаначаларга оид тест бор-йўқлигини айтган эмас.\nТрамп эндиликда унинг “ертўлада яшириниб ўтириш”ига ҳожат қолмаганини айтган. Бу билан у бўлажак президент сайловидаги рақиби, эпидемия туфайли сафар ва омма олдидаги чиқишларга эҳтиёткорлик билан ёндашадиган демократ Жо Байденга ишора қилган.\nАввалроқ президентнинг даволовчи врачи Шон Конли шанба куни эрталаб олинган тест натижаларига кўра Трамп бошқа шахсларга вирус юқтириш борасида хавф солмаслигига оид баёнот тарқатган.\nШанба куни Трамп касалхонадан чиққанидан кейин илк бор омма олдида чиқиш қилди. Унинг бу чиқиши кейинги ҳафтада тўлақонли сайловолди кампанияси қайта бошланишига биринчи қадам ўлароқ кўрилмоқда.\nАҚШ президентида коронавирус инфекцияси белгилари 1 октябрда пайдо бўлган, эртаси куни унинг COVID-19 га чалинганини тест тасдиқлаган. Шундан сўнг Трамп уч кечани касалхонада ўтказган, ўтган душанба эса касалхонадан чиққанди.


29-12-2014 | 19:28\nZAMIN.UZ / Технология / 29 Декабр 2014 года896\nМолиявий инқироз ҳали-ҳамон ҳукм сураётган давримизда ҳам шундай компаниялар борки, уларнинг акциялари ўз соҳибига даромад келтиради. Қуйида ана шу компаниялар билан танишасиз, дея ёзади kun.uz.“H&M”Бренд қиймати: 21,083 млн долларАкциялар ўсиши: +16 фоизКомпания мунтазам равишда кенгайиб бормоқда. “H&M” магазинлари сони йилига 10-15 фоизга кўпаймоқда. Биргина 2014йилда компания 375 та янги савдо нуқталарини ташкил этди. “H&M”нинг бутун дунё бўйича хизмат кўрсатувчи интернет-магазини ҳам мавжуд.“Honda”Бренд қиймати: 21,673 млн долларАкциялар ўсиши: +17 фоиз“Honda” 20 йиллик танаффусдан сўнг “Формулу-1”га қайтди. Бу эса компаниянинг ишлари жойида эканлигини англатади. “Honda”нинг маркетинг фаолияти ҳам яхши кетмоқда.“Amazon”Бренд қиймати: 29,487 млн долларАкциялар ўсиши: +25 фоиз“Amazon” муваффақиятининг сири унинг ҳар бир мижознинг кўнглини олишида. Шунингдек, компания ўз маҳсулотларини ҳам ишлаб чиқаради. Масалан, электрон китоблар ва смартфонлар.“Amazon” яқинда АҚШ фуқаро авиацияси федерал бошқармаси билан ҳамкорликни йўлга қўйди. Энди Америка лайнерлари бортида йўловчилар “Amazon” қурилмаларини ўчиришларига ҳожат йўқ.“Disney”Бренд қиймати: 32,223 млн долларАкциялар ўсиши: +14 фоиз“Disney”нинг даромади ўсиши янги маҳсулотларни яратишда инновацион технологиялардан фойдаланиши билан изоҳланади.2014 йил натижаларига кўра, бу компания дунёнинг энг қиммат брендларидан бири бўлди.“McDonalds”Бренд қиймати: 42,254 млн долларАкциялар ўсиши: +1 фоизДунёдаги энг оммабоп фаст-фуд тармоғи. “McDonalds” ҳар куни дунёнинг 100та мамлакатидаги 70 миллиондан ортиқ мижозга хизмат қилади. Компания даромади шунинг учун ҳам юқори.“Samsung”Бренд қиймати: 45,462 млн долларАкциялар ўсиши: +15 фоизHi-Tech бозорининг энг кучли қатнашчиларидан бири. Айни пайтда “Samsung” “Apple” билан жиддий курашга киришган. Корея компанияси электроника оламида турли янгиликларни жорий этаётганлиги боис унинг ўсиш суръати ҳали-бери пасаймайди.“Microsoft”Бренд қиймати: 61,154 млн долларАкциялар ўсиши: +3 фоизКомпанияга Сатья Наделла бош ижрочи директор бўлгач, “Microsoft” янги ҳаётга қадам қўйди. Компания мобиль ва “булут” иловалар ишлаб чиқаришга катта эътибор қаратмоқда. Кўпчилик “Microsoft”нинг янги даври бошланганини эътироф этмоқда.“Coca-Cola”Бренд қиймати: 81,563 млн долларАкциялар ўсиши: +3 фоизЕр юзида ушбу ичимлик ҳақида эшитмаган одамни топиш қийин бўлса керак. Кейинги пайтда компания экологияга аҳамият бермоқда. 2020 йилга келиб ичимликлар идишларини ишлаб чиқаришда “PlantBottle” деб номланувчи экологик тоза технологиядан фойдаланиши кутилмоқда.“Google”Бренд қиймати: 107,439 млн долларАкциялар ўсиши: +15 фоиз“Google” — дунёнинг энг тиришқоқ компанияларидан бири. Кўпчилик “Google” деганда фақат қидирув тизимини кўз олдига келтирса-да, аслида компания жуда кўплаб турдаги маҳсулотларни ишлаб чиқаради. Кейинги пайтда компания биотехнология ва сунъий онг яратишга катта пул тикмоқда.“Apple”Бренд қиймати: 118,863 млн долларАкциялар ўсиши: +21 фоиз“Apple” янги “iPhone”дан ташқари ақлли соат ишлаб чиқарди ҳамда ўз тўлов тизимини йўлга қўйди. Компания инсонлар ҳаётини енгиллаштиришга ҳаракат қилмоқда ва буни уддалаяпти ҳам. “Apple” 2014 йилда “Interbrand” талқини бўйича йилнинг энг қиммат бренди деб эътироф этилди.


Ишсизлар иш билан таъминланмоқда - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nИшсизлар иш билан таъминланмоқда\nЧоп этилган 11 Август 2016\tКӯришлар: 688\n- Жорий йилнинг олти ойи давомида ишсизларни иш билан таъминлаш масаласида зарурий тадбирлар ўтказилиб, 703 киши доимий иш жойига эга бўлди, - дея журналистларга маълумот берди Кўлоб шаҳри раиси Хайрулло Амонулло. – Жумладан, саноат соҳасида 33та, қишлоқ хўжалиги соҳасида 21та ва қурилиш соҳасида 320та янги иш жойлари таъсис этилди.\nШаҳар раиси маълумотига кўра, бу даврда 253 киши тикувчилик, электр ва газ пайвандловчиси, ҳисобчилик ҳамда компютер ихтисослари бўйича ҳунар ўрганишга жалб қилинган. Шу билан бирга, 403 киши ўз ҳисобидан маблағ ўтказиб, турли касбларни эгаллашган. Умуман, бу даврда 445 киши касбий шаҳодатномалар соҳиби бўлишган.\nШуни ҳам таъкидлаш ўринлики, жорий йилнинг биринчи ярмида 6 марта бўш иш жойлари ярмаркаси ташкил этилиб, уларда 523та бўш иш жойлари талабгорларга тақдим этилган. Бу тадбирларда 57 киши иш билан таъминланиб, 40 кишининг касб ўрганишига йўлланма берилган.\nСаноат соҳасидаги ютуқлар\n- Ноҳия саноат соҳаси ходимлари жорий йилнинг олти ойи бадалида 24 миллион 979 минг сомонийлик маҳсулот ишлаб чиқаришди, - деди Восе ноҳияси раиси Мусо Ғафурзода жорий йил олти ойи якунига бағишланган матбуот конференциясида. – Бу кўрсаткич ўтган йилнинг шу даврига нисбатан 107,6 фоизни ташкил этади.\nНоҳия раиси маълумотига кўра, бу даврда ноҳияда 4039 тонна 400 килограмм ун, 203 тонна 400 килограмм ўсимлик мойи, 3130 тонна ош тузи, 7574 тонна нон ва нон маҳсулотлари ишлаб чиқарилган.\n«Ёшлар ва истиқлолият» форуми\nХовалинг ноҳиясида Тожикистон Республикаси давлат мустақиллигининг 25 йиллигига бағишлаб Хатлон вилояти ёшларининг «Ёшлар ва истиқлолият» деб номланган форуми бўлиб ўтди.\nХатлон вилояти раиси аппарати ахборот ва таҳлил бўлимидан маълум қилишларича, форумда Суғд, Тоғли Бадахшон мухтор вилоятлари, Душанбе шаҳри ҳамда республика бўйсунишидаги ноҳиялардан ҳам ёшлар гуруҳлари қатнашдилар.\nФорум иштирокчилари ноҳиянинг тарихий-маданий мавзелари, жумладан, «Восе қўзғолони» тарихий боғ-музейи, ноҳиянинг тарих-ўлкашунослик музейи, Хожа Аюб Ансорий ҳамда ҳазрат Султон Увайси Қараний зиёратгоҳларида бўлишди. Форум иштирокчилари бу мавзеларда ноҳия тарихига оид катта таассуротлар олишди.\nМанбанинг маълум қилишича, форум якуни «Восе қўзғолони» тарихий боғ-музейида ўтказилиб, унда Хатлон вилояти раиси Давлатшоҳ Гулмаҳмадзода форум иштирокчилари билан учрашди. Вилоят раиси бу ерда нутқ сўзлаб ёшларни ватанпарварлик, ўзликни англаш, ҳушёрлик ҳамда меҳнатдўстликка чорлади.\nАвтомобил йўллари таъмири\nЖалолиддин Балхий ноҳиясида автомобил йўлларини талаб даражасида сақлаш ва таъмирлашга жиддий эътибор берилади.\nМазкур ноҳия маъмуриятидан хабар беришларича, йил бошидан буён маҳаллий аҳамиятга эга автомобил йўлларини сақлаш ва таъмирлаш учун 33 минг сомоний маблағ ажратилган. Шунингдек, ноҳия давлат йўл корхонаси томонидан йўллар таъмири учун 101 минг сомоний маблағ сарфланган.\nХатлон вилоятида 2016 йилнинг биринчи ярмида давлат ёшлар сиёсатини ҳаётга татбиқ этиш доирасида, шунингдек, вилоят ёшлари ўртасида спорт ва туризмни ривожлантириш йўналишида 600та турли тадбир ўтказилган.\nВилоят Ёшлар, спорт ва сайёҳлик бошқармасидан берилган маълумотга кўра, шу мақсадда ишчи гуруҳлар ташкил этилган. Уларнинг вазифаларига соғлом турмуш тарзини тарғиб этиш, «Тожикистон Республикасида анъаналар, тантаналар ва урф-одатларни тартибга солиш тўғрисида»ги ҳамда «Виждон эркинлиги ва диний бирлашмалар тўғрисида»ги Тожикистон Республикаси қонунлари талабларини бажаришни назорат қилиш киради.\nЁшлар ўртасида, айниқса, қишлоқ жойларда жиноятчиликнинг олдини олиш мақсадида қишлоқларда турли спорт тадбирлари ҳамда мусобақалар уюштирилмоқда.\nБугун: 26-01-2020 02:17:36


Баъзи ориф зотларнинг Қуръондан таъсирланишлари\nЗуннун Мисрий раҳимаҳуллоҳдан ҳикоя қилинади: “Аллоҳнинг Байтини ҳаж қилиш мақсадида йўлга чиқдим. Сафар асносида йўлдан адашдим. Бир пайт йўл устига ташлаб қўйилган кишига кўзим тушди. У шу туришда ўлимини кутиб яшаётгандек эди.\nБориб, салом бердим. Саломимга алик олди. “Ёнингизда туришимни хоҳлайсизми?” деб сўрадим. “Сени нима қиламан?” деди ҳайрон бўлиб. “Сизга суҳбатдош, улфат бўламан” дедим. “Сенда мен учун қанақа улфатлик бор?!” деб сўради. “Агар бемор бўлсангиз, хизматингизда бўламан” дедим. У: “Менга Кифоя қилувчи, Рост сўзловчи, аҳволимни Билувчи Зот бор. Ким Уни Дўст деб билмаса, ундай кимсага бошқа улфат, суҳбатдош, дўст йўқ” деди.\n“Менга яхшилик турларидан бирортасини ўргатинг ёки бирор насиҳат қилинг, эшитиб, амал қилай” дедим. Шунда у бошини кўтариб менга қаради ва: “Эй биродарим! Ўзингни ўз нафсингдан сақла! Қалбингга бирор иллат киришидан эҳтиёт бўл! Агар бир маъсиятни қилмоқчи бўлсанг, бошингни юқорига кўтар! Кимга қарши бўлаётганингни, Кимга журъат қилаётганингни, Кимга қарши уруш бошлаётганингни бил! Аллоҳга исён қилган кимса, Унга қарши урушган кимса бўлиб қолишини билмайсанми?! Қилиб турган солиҳ амалларингда бардавом бўл! Белингни маҳкам боғла! Сени бу дунёдан кетказилишидан олдин ўзинг Аллоҳ сари юзлан! Жаҳаннам муридларнинг кечаларини бедор қилганини, обидларнинг қалбларини жароҳатлаганини билмайсанми?! У Зот Ўз Китобида уларни мақтаб шундай деган:\n“Улар кечалари оз ухлар эдилар”.\n“Ва улар саҳарларда истиғфор айтар эдилар” (Зарият сураси, 17-18-оятлар).\nУ ушбу оятларни ўқидию, қичқириб юборди. Шу заҳоти жони узилиб, ерга ётиб қолди. У кишига ўхшаган етук кишини кўрмадим. Аллоҳ раҳматига олсин!”\nАбу Исҳоқ Саълабийнинг “Қотла-л-Қуръан” номли асаридан\n5108 марта ўқилди\nДругие материалы в этой категории: « Уйқудан олдин ўқиладиган суралар\tҚуръон қалбига етган аъробий »


Видеолавҳадаги чигирткалар четдан келмаган — Қишлоқ хўжалиги вазирлиги — Sof.uz\nВидеолавҳадаги чигирткалар четдан келмаган — Қишлоқ хўжалиги вазирлиги\n16.05 12:25 974 Ўзбекистон\nИжтимоий тармоқларда Ўзбекистон ҳудудига Туркманистондан чигирткалар ёпирилиб кириб келгани ҳақида турли хабарлар тарқамоқда. Айни карантин ва об-ҳавонинг инжиқликлари сабаб қишлоқ хўжалигига таъсир ўтказиши айтилмоқда. Бу ҳақда Қишлоқ хўжалиги вазирлиги муносабат билдирди.\nТаъкидланишича, “Озодлик” радиосида тарқаган видеолавҳадаги чигирткалар четдан келмаган, балки табиатнинг ажралмас аъзоси сифатида ҳудуднинг ўзида пайдо бўлган. Булар учиб узоқ ҳудудларга, мамлакатдан мамлакатга кўчиб ўтиши учун қанот чиқариб, вояга етиши керак. Бунга эса чигирткаларга қарши кураш хизмати асло йўл бермайди.\nМаълумот учун, республикамизда 150 дан ортиқ чигиртка тури тарқалган бўлиб, шулардан 10 тури қишлоқ хўжалик экинлари, яйловлар ва бошқа ўсимликларга катта зарар етказиши мумкин. Чигирткаларнинг яшаш тарзига қараб 2 гуруҳга ажратилади. Булар тўда ҳосил қилиб яшовчи марокаш, осиё ва воҳа чигирткалари ҳамда тўда ҳосил қилмайдиган (маҳаллий) чигирткалардир.\nКеча, 23:49 238 Ўзбекистон\nКеча, 23:15 278 Ўзбекистон\nКеча, 23:13 770 Ўзбекистон


Хитойда Зика вирусига чалинган 10 та ҳолат тасдиқланди\nГуандонг провинцияси (Жанубий Хитой) соғлиқни сақлаш органлари 10 та одам Зика лихорадкаси билан оғриганини тасдиқлади.\nХитой Марказий телевидениеси маълум қилишича, ушбу хавфли вирус вилоятнинг 40 ёшли фуқаросида қайд этилган, деб хабар беради ТАСС.\nАниқланишича, аввалроқ эркакнинг икки боласи шу бало-вирусга йўлиққан. Айни пайтда бемор касалхонага жойлаштирилган, унинг ҳолати барқарор деб баҳоланмоқда.\nЗика вируси юқори даражали иситма, конъюнктивит, бош ва бўғим оғриқлари, яллиғланиш жараёнларини келтириб чиқаради, алоҳида ҳолатларда – кўнгил айниши ва қайт қилиш, ошқозон бузилиши ва оғриғи бўлиши мумкин. Вирус тарқатувчи - Aedes aegypti пашшаси.\nКасалликнинг авж олган ҳолатлари Осиё, Африка, Жанубий ва Шимолий Африкада кузатилган. Жанубий яримшарда бу бало шиддат билан тарқалмоқда: яқин май ойида хасталик фақатгина Бразилияда қайд этилган бўлишига қарамасдан, ҳозир вирус аллақочон 55 мамлакатдан 20 тасига кириб улгурган.


Батиста: "Дуранг адолатли натижа бўларди" - Offside.uz – Offside'да бўлинг, офсайдда қолманг!\nБатиста: "Дуранг адолатли натижа бўларди"\nЎйиндан кейинги матбуот анжуманининг биринчи қисмида Баҳрайн бош мураббийи Серхио Батиста қатнашди ва журналистларнинг саволларига жавоб қайтарди.\n- Учрашув кўпроқ дурангга мос бўлди. Бироқ,терма жамоамиз ўйинни назорат қилишга ҳаракат қилди ва рақибга имконият бермади. Ўзбекистон терма жамоаси ўз имконияти даражасида ўйин намойиш эта олмади. Биз қандайдир беш дақиқа ичида ҳушёрликни йўқотдик ва рақиб бизни жазолади. Бироқ, бугун стадионга келган мухлислар икки жамоа иштирокидаги чиройли ўйин гувоҳига айланишди.\n- Жамоангиз гол ўтказгандан кейин кўпроқ ҳужум уюштирди. Нега аввалдан шундай ҳаракат қилинмади?\n- Икки бўлимда икки хил ўйин бўлди.Биринчи бўлимда икки жамоа бир-бирига имконият бермасликкка ҳаракат қилди. Голдан кейин эса биз олдинга ўйнўтишга, гол уришга ҳаракат қилишимиз шарт эди. Мана шунинг ҳисобига иккинчи бўлимда ҳужумкор адик.\n- Биринчи бўлимда шогирдларингизни тинчлантириб туришга ҳаракат қилдингиз .Филиппин билан ўйин натижасини кузатиб турдингизми?\nАлбатта Филиппиндаги ўйинни билганимиз билан Ўзбекистонга қарши ўйнаётгандик. Асосий эътиборимиз шу ўйинга қаратдик. Нариги ўйиннинг натижасини ҳам кузатиб бордик. Биз Ўзбекистонга 3 очко олиш учун келгандик, буни ўйин давомида барча кўрди. Иккала жамоа бир бирига тенг ўйнади. Менимча дуранг адолатли натижа бўларди.\n- Ўзбекистоннинг ўйинига қандай баҳо берасиз?\n- Жуда яхши жамоа. Техник томонлама кучли футболчилари бор. Буни билиб тайёргарлик кўргандик. Иккала жамоа сафида ҳам ёш футболчилар кўп, шу боис Ўзбекистоннинг ҳам, Баҳрайннинг ҳам келажаги буюк.\n29/03, 20:47 0


Қозоғистондаги норозилик намойишлари харитаси.\nЎзбекистоннинг Қозоғистон пойтахти Нур-Султондаги элчихонаси, Олмаота ва Ақтаудаги Бош консулликлари одатдаги тартибда ишламоқда. Бу ҳақда Ўзбекистон Ташқи ишлар вазирлиги маълум қилди.\nРасмий билдирувда айтилишича, элчихона ва консулликларнинг ходимлари Қозоғистонда бўлиб турган Ўзбекистон фуқаролари, жумладан, талабалар билан доимий мулоқот ўрнатган. Зарур ҳолатларда Ўзбекистон фуқароларига ҳуқуқий ёрдам кўрсатилмоқда.\nВазирлик Қозоғистондаги Ўзхбекистон фуқароларини қўшни давлат ҳукумати жорий этган барча чекловларга амал қилишга чақирди.


БАҲОДИР ХОН ТУРКИСТОН – Birdamlik.info\nЛИДЕР БАҲОДИР ХОН ТУРКИСТОННИНГ ТАРЖИМАИ ҲОЛИ, МАҚСАД ВА ВАЗИФАЛАР\nБаҳодир Хон Туркистон (исми-шарифининг инглизча намунаси — Bakhodir Khan Turkistоn, исми-шарифининг олдинги ва бошқа намуналари — Bahodir Xon Turkiston, Bakhodir Choriyev, Bahodir Choryiev, Бахадир Чариев, Баҳодир Чориев, Бoҳодир Чориев) Ўзбекистон “Бирдамлик” Халқ-Демократик ҳаракатининг асосчиси ва етакчиси. Сиёсий фаолияти туфайли ҳар хил хавф-хатарларга ва таҳдидларга учрагандан кейин мажбуран Ўзбекистондан АҚШга кўчиб борган. Оилали, 6 нафар фарзанди бор.\nМанзил: 1813 Peach St Sait Peters MO 63376 U.S.A.\nТелефон рақами: +1.314.600.2889 Электрон почта: birdamlik@gmail.com Веб–сайт: http://birdamlik.info/ , http://mulkdor.com .\nШахсий ҳаётидаги муҳим босқичлар ва муҳим саналар:\nБаҳодир Хон Туркистон 1969 йил 31 октябрда Ўзбекистон Республикаси Қашқадарё вилояти Шаҳрисабз туманида ишчи оиласида туғилган. 1986 йилда Россия Федерациясидаги Томск Политехника институтининг кечки бўлимига ўқишга кирган ва бир вақтнинг ўзида Томскдаги 17-сонли касб-ҳунар техника билим юртининг кундузги бўлимида радиомонтажчи ихтисослиги бўйича таҳсил олган.\nМазкур билим юртини 1987 йилда тугатгандан кейин ўз иш фаолиятини радиомонтажчи касби бўйича бошлаган. Сўнгра ҳарбий хизматга чақирилган. Баҳодир Хон Туркистон ўқишини тугатгандан ва ҳарбий хизмат бурчини ўтаб қайтгандан кейин оилавий шароитига кўра Ўзбекистонга қайтган ва Тошкент Давлат техника университетининг АСУ факультетида таҳсилини давом эттирган.\n1994 йилда ўқишни тамомлагач ўзининг профессионал касбий ва тадбиркорлик фаолиятини Ўзбекистон Республикаси Молия вазирлиги ҳузуридаги Илмий тадқиқот институтида кичик илмий ходим сифатида бошлаган. У 1995 йилда республикада биринчи бўлиб «Сувжиҳозгаз» Ўзбекистон-Хитой қўшма корхонасининг асосчисига айланди. 1996 йилда «Янги таъминот» хусусий корхонасини ташкил қилди.\nБаҳодир Хон Туркистон 1999 йилда қимматбаҳо қоғозлар бўйича Тошкент фонд биржасида «Кеш» очиқ акциянерлик жамияти акцияларининг 60,5% ини сотиб олди ва катта улушни сотиб олгандан сўнг 2000 йил 25 февраль куни «Кеш» ОАЖ (очиқ акциянерлик жамияти)нинг вақтинча ижро этувчи раиси лавозимига тайинланди.\nЁш мутахассис ўзининг тинимсиз изланишлари, саъй-ҳаракатлари, билимлари ва истеъдоди туфайли «Кеш» ОАЖни қисқа вақт ичида довруқли компанияга айлантира олди ва шу билан бирга, ўзи ҳам миллионерга айланди (АҚШ долларида).\nБаҳодир Хон Туркистон «Кеш» ОАЖда фаолият юритиши жараёнида туман ва вилоят ҳокимлигидаги мутасадди раҳбарларни янгиликлар ихтирочиси эканлиги ҳамда кутилмаган қарорларга интилиши билан тамомила ҳайратга солди.\nҲокимият томонидан таъқибларнинг бошланиши\nДарҳақиқат, Баҳодир Хон Туркистонга шу пайтларда советларча иш юритиш усулидан фориғ бўлмаган амалдорлар билан бирга ишлашга тўғри келди. Ундай амалдорлар эскича режалаштирилган бошқарув асосига таяниш, ўз хоҳиш-истакларига қарши иш олиб бориш билан чекланиб қолмасдан, бозор иқтисодиёти тушунчасидан ҳам тамомила узоқ ҳамда ишлари коррупцияга асосланган эди. Шунинг учун Баҳодир Хон Туркистон бир вақтнинг ўзида компанияни ривожлантириш ишлари билан бирга замондан орқада қолган, қонун муҳим эмас, пора ундириш муҳим бўлган амалдорлар билан ишлашга ҳам мажбур бўлади. Бу эса, шубҳасиз, катта жасорат талаб қиларди.\nБаҳодир Хон Туркистон инқироз ёқасига келиб қолган «Кеш» акциянерлик жамиятининг рентабеллик даражасига эга бўлиш учун ўзининг иқтисодий режаларини ишлаб чиқди. Ушбу режа гарчи давлат амалдорлари томонидан амалиётга тадбиқ этилиши қийин бўлса-да, давлат буюртмаси ва пахта монокультурасидан халос бўлишга, донли экинларни давлат режасига мувофиқ эмас, балки корхонанинг эҳтиёжлари ва бошқа иқтисодий қарорларга мувофиқ равишда етиштирилишига қаратилган эди.\n2000 йилда Баҳодир Хон Туркистон пахта ва ғалла бўйича давлат режаларини бекор қилиш учун туман ва вилоят маъмурияти билан кураш олиб борди, натижада 2000 йилнинг ноябрь ойида Ўзбекистонда илк маротаба туман ва вилоят ҳокимияти «Кеш» ОАЖни пахта ва ғалла учун давлат буюртмаларидан озод қилиш тўғрисида қарор қабул қилишга мажбур бўлди.\n«Кеш» ОАЖ ўз мулкига эгалик қилган ва давлат мулозимларига бўйсунмаган ҳолда амалдаги қонунчилик доирасида ўз акциядорлари ва жамият манфаатлари йўлида фаолият юритади. Ўзбекистон расмийлари акциянерларнинг давлат устидан устунлигини таъминлаш фактини қабул қила олмадилар. 2000 йилнинг май ойида, «Кеш» ОАЖ акциядорларининг навбатдан ташқари умумий йиғилиши қарорига биноан Баҳодир Хон Туркистон «Кеш» ОАЖ Бошқаруви раиси лавозимига сайланади. Шу йили Ўзбекистон Республикаси Давлат Мулк қўмитасининг вилоят филиали «Кеш» ОАЖ акциядорларининг навбатдан ташқари умумий йиғилиши қарорини тез орада бекор қилади. Кейин сентябрь ойида Баҳодир Хон Туркистон, «Кеш» ОАЖ акциядорларининг навбатдан ташқари умумий йиғилиши қарори билан «Кеш» ОАЖ Бошқаруви раиси лавозимига қайта сайланади.\n2000 йил сентябрь ойида ҳукумат мулозимлари Баҳодир Хон Туркистонга нисбатан сиёсий аҳамиятга йўғрилган жиноят ишини очди ва уни 2001 йилнинг 2 январида ҳибсга олди. Вилоят прокурорининг рухсатномасисиз ва амалдаги қонунларга итоат этилмаган ҳолда вилоят ва туман раҳбарияти шошилинч равишда Баҳодир Хон Туркистоннинг ўрнига компания раиси лавозимига бошқа шахсни тайинлайди. Тез орада янги раҳбар давлат билан шартнома имзолади ҳамда акциянерлик жамияти пахта ва ғалла етиштириш мажбуриятини ўз зиммасига олди ва корхонани давлат ихтиёрига топширди. Бу каби ҳаракатларга «Ўзгўштсутсаноат» давлат компанияси Қашқадарё вилоят бўлими бошлиғи Ботир Амирқулов ташаббускор ва ташкилотчи бўлди.\n2001 йил март ойида Шаҳрисабз туманида Баҳодир Хон Туркистон иши бўйича биринчи суд мажлиси бўлиб ўтди. Суд маҳкамаси маҳкумнинг айбсизлигини билган ҳолда, уни озод қилиш ўрнига, жиноий ишни қўшимча терговга жўнатди.\nИккинчи суд маҳкамаси шу йилнинг июнь ойида Китоб туманида ўтказилди. Жиноят иши кўриб чиқилгандан кейин туман судьяси Баҳодир Хон Туркистонни оқлаш ўрнига уни гаровга озодликка чиқариб, ишни қўшимча терговга жўнатди.\nКейинги суд иши Қамаши туманида бўлиб ўтди. Суд ўз ишини Баҳодир Хон Туркистон ва «Кеш» ОАЖ ходимлари устидан жиддий босим ва таъқиблар ўтказган ҳолда олиб борди.\nАдолатсиз судлов натижасида Қамаши туман жиноят ишлари бўйича суди Баҳодир Хон Туркистонни 6 йиллик қамоқ жазосига маҳкум этишга доир ҳукм чиқарди. Лекин амнистия актини қўллаш тўғрисидаги қарорга биноан уни 3 йил давомида раҳбар лавозимида ишламаслик шарти билан жазодан озод қилди.\nБаҳодир Хон Туркистон ва унинг «Кеш» ОАЖдаги шериклари ўз ҳақ-ҳуқуқларини тиклаш ва адолатни юзага чиқариш ҳамда компаниянинг бошқарув тизимига қайтиш учун 2002-2003 йилларда бир неча марта суд ишларида иштирок этдилар. «Кеш» ОАЖ иши катталашиши ва овозага айланиши натижасида низолар Тошкентга кўчди. «Кеш» ОАЖ бошқарувини ноқонуний равишда қўлга киритган давлат амалдорлари тарафкашларидан иборат гуруҳ катта пора эвазига Ўзбекистон Республикаси Давлат Мулк қўмитаси раиси М. Асқаровни ўз томонига оғдиришга муваффақ бўлдилар. М. Асқаров Баҳодир Хон Туркистон тарафдорларига тўғридан-тўғри босим ўтказа бошлади. «Акционерлик жамиятлари ва акционерларнинг ҳуқуқларини ҳимоя қилиш тўғрисида»ги қонун-қоидаларни бузган ҳамда эгаллаб турган мансабини суистеъмол қилган ҳолда М. Асқаров Баҳодир Хон Туркистон бошқарувига тегишли қўшимча улушларни чиқариб ташлади ва унинг сармоядорларини 60,5% дан 15% гача сармоялашга йўналтирилган чора-тадбирларни амалга оширишни бошлади. Даъвогарларнинг шикоятлари бўйича ўнлаб суд ишлари кўриб чиқилди.\nБаҳодир Хон Туркистон ва унинг тарафдорлари Ўзбекистон Республикаси Давлат мулк қўмитаси раиси М. Асқаровнинг истеъфосини талаб қилиб, кўплаб норозилик намойишларини ўтказишди. Адолатни тиклашга доир тинимсиз саъй-ҳаракатлар натижаси ўлароқ суд мажлисида «Кеш» ОАЖ акционерлари фойдасига қарор қабул қилингач, мазкур ишга Миллий Хавфсизлик хизмати (МХХ) кучлари аралаша бошлади. Натижада Баҳодир Хон Туркистон қаттиқ адолатсизлик ва босимлар қурбонига айланди. Вазиятдан чиқиш ва курашларда ғалаба қозониш мақсадида у инсон ҳуқуқлари ташкилоти аъзоси бўлди.\n2003 йилда инсон ҳуқуқларини ҳимоя қилиш ташкилотлари ва мухолифат кучлари билан яқиндан танишиб, ўз ҳуқуқларини ҳимоя қилиш учун бир неча пикетлар ва норозилик намойишлари ўтказди. Оиласини боқиш, рўзғорини тебратиш учун у ўз шахсий машинасида киракашлик қилди, гарчи ноқонуний бўлса-да, шаҳар кўчаларида турмуш ўртоғи билан бирга газета ва журналлар сотди.\nМухолиф сифатида сиёсий фаолиятининг бошланиши\n2004 йил март ойида «Кеш» ОАЖни қайтариб олиш учун мавжуд қонунлар доирасида узоқ давом этган курашлардан сўнг Баҳодир Хон Туркистон махсус баёнот билан чиқди ва демократик мухолифат сафига қўшилди.\n2004 йил 10 апрель куни Баҳодир Хон Туркистон дастлаб «Бирдамлик» ҳаракатига асос солди, кейинчалик эса мазкур ҳаракатни нозўравон курашларга асосланган «Бирдамлик» Халқ Демократик ҳаракати дея ўзгартирди. У фаолияти давомида катта митинглар ва норозилик намойишлари ўтказишга ҳаракат қилди. 2004 йил 21 майда унга ҳужум уюштирилди, Миллий хавфсизлик хизматининг вакиллари унинг бошига қоп кийдириб, қўл ва оёқларини боғлаб, номаълум томонларга ўғирлаб кетишди ва унга жиддий тан жароҳат етказишди. Сўнгра шафқатсизларча калтакланган Баҳодир Хон Туркистонни Тошкент вилоятидан оқиб ўтувчи Чирчиқ дарёси қирғоқларида жойлашган ташландиқ корхонанинг ҳудудига ярим-яланғоч ва чалажон ҳолда, фақат ички кийимларида ташлаб кетишди. МХХчилар худди шу куни унинг шу пайтларда ягона даромад манбаи бўлган машинасини ёқиб юборишди.\nБаҳодир Хон Туркистон 2004 йил 1 июнда, Халқаро Болаларни ҳимоя қилиш кунида катта митинг ўтказди. Митинг катта резонанс яратди.\nБаҳодир Хон Туркистон сиёсий жиҳатдан фаоллаша борди. Шу билан бирга, сиёсий фаолияти туфайли унга нисбатан босим ва таъқиблар ҳам ўсиб борди. Алал-оқибат оилани моддий жиҳатдан таъминлаш мумкин бўлмай қолгач, 2004 йил июнь ойида оила аъзолари билан бирга Ўзбекистонни тарк этишга мажбур бўлди.\nМажбурийликдан АҚШга кўчиб кетиш ва сиёсий курашларни давом эттириш\nБирлашган Миллатлар Ташкилотининг Москвадаги Қочоқлар бўйича Олий Комиссариати ёрдамида 2005 йил 10 февралда у ва унинг оиласи Америка Қўшма Штатларидан сиёсий бошпана олди. Баҳодир Хон Туркистон АҚШда ҳам Ўзбекистондаги каби бир қатор йирик норозилик намойишларини уюштиришга муваффақ бўлди. Ана шундай норозилик намойишларидан бири 2005 йил 3 май куни уюштирилди. У нозўравон сиёсий курашларга бағишланган бир неча китобларни таржима қилдириш ишларини ташкиллаштирди.\nБаҳодир Хон Туркистон таниқли олим Джин Шарп билан учрашди ва унинг қаламига мансуб «Диктатурадан демократияга» ва «Ҳақиқий алтернативлар бор» деб номланган китобларини ўзбек тилига таржима қилиш ишларини ташкиллаштирди. Бундан ташқари, яна бир олим Роберт Хелви билан учрашишга муваффақ бўлиб, олимнинг «Стратегик нозўравон тўқнашув» китобини ҳамда «Отпор» гуруҳининг Югославиядаги фаоллари томонидан нашр эттирилган «Нозўравон курашларга доир 50 та муҳим мавзу» номли китобларини таржима қилди. Шунингдек, Баҳодир Хон Туркистон бир неча илмий мақолалар, монографиялар таржималарини ҳам ташкиллаштириб, мазкур китобларни мунтазам равишда Ўзбекистондаги ўз фаолларига етказиб берди.\n2008 йилда режиссёр Мартин Шиннинг «Диктаторни ағдариш» фильмини инглиз тилидан ўзбек тилига таржима қилиб, ушбу фильмни сифатли дубляж қилишга эришди.\n2009 йил ноябрь ойида Баҳодир Хон Туркистон Ўзбекистонга қайтишига оид Баёнот билан чиқди ҳамда сиёсий фаолиятини давом эттириш учун Ўзбекистонга қайтиб келди. Қайтган куниёқ уни Тошкент халқаро аэропортида ҳибсга олди ва унга қарши жиноий иш очилди. У шартли равишда Ўзбекистондаги ўз уйига қайтарилди. Баҳодир Хон Туркистон ҳар хил таъқиб ва босимларга қарамай «Бирдамлик» Халқ Демократик ҳаракатининг Ўзбекистон бўлими бошлиғи Дилором Исҳоқова билан бирга мамлакатнинг аксарият минтақаларида бўлиб, «Бирдамлик» ХДҲнинг қурултойини ўтказишга ҳаракат қилди. Бироқ ҳукмрон доира вакиллари Ўзбекистон вилоятларидаги вакиллар иштирокида республика қурултойини ўтказишга қаттиқ қаршилик кўрсатишди. Натижада Қурултойда фақат Қашқадарё вилояти вакиллари иштирок этди, бу эса қурултой мақомига таъсир кўрсатди. Шу туфайли мазкур қурултойга Ҳаракатнинг ҳудудий конференцияси мақоми берилди. Баҳодир Хон Туркистон 2009 йил декабрда АҚШга қайтиб келди ва сиёсий фаолиятини давом эттирди.\n2010-2014 йиллар оралиғида «Бирдамлик» ХДҲ ўнлаб катта ва кичик норозилик намойишларини ўтказишга муваффақ бўлди. 2013 йилда Баҳодир Хон Туркистоннинг овозини ўчириш мақсадида ўзбек ҳукумати отаси Ҳасан Чориевга қарши фитна уюштирди. Бу фитналар натижасида Ҳасан Чориев қамоққа маҳкум этилди ва озодликка чиққач қамоқхонада орттирган касалликлари туфайли 2 ойдан кейин вафот этди.\nҲасан Чориев вафотидан кейин Каримов режими Баҳодир Хон Туркистон ва унинг оиласига қарши ғайриинсоний ҳаракатларни амалга оширди. Дастлаб ҳокимият марҳумни дафн этадиган қабр учун ер ажратишга рухсат бермади. Миллий хавфсизлик хизмати вакиллари жоназа маросимига келганларни қўрқитиши натижасида уларнинг кўпчилиги маросимни тарк этишга мажбур бўлишди.\nМиллий хавфсизлик хизматининг кўрсатмаларига кўра вилоят ва қўшни туманлардаги барча тобутлар гўёки «дезинфекция» учун йиғиштирилиб олинди (қабр учун ер ажратмаслик, барча тобутларни бир вақтнинг ўзида йиғиб олиш, жоназа намозини таъқиқлаш каби ҳолатлар Ўзбекистонда мисли кўрилмаган ҳолат эди). Жоназа намозини ўқиш ҳуқуқига эга барча имом ва муллалар қаттиқ назорат остига олинган ҳолда Ҳасан Чориевнинг дафн маросимига киритилмади. Ҳасан Чориевнинг энг яқин дўсти, имом Омонхон дафн маросими якунлангунча туман Миллий хавфсизлик хизмати биносида мажбуран сақланди.\nҚабр учун қабристондан ер берилмагач Баҳодир Хон Туркистон кичик укасига қўнғироқ қилиб, отаси Ҳасан Чориевни ўзига тегишли бўлган уй ҳовлисига дафн қилиш бўйича маслаҳат беришга мажбур бўлди. Шундан кейин ҳокимият марҳумга қабр учун ер ажратишга қарор қилди. Жоназа намози эса Баҳодир Хон Туркистоннинг яқин қариндошларидан бири томонидан ўқилди.\n«Бирдамлик» Халқ Демократик ҳаракати иккита тўлиқ метражли анимацион фильм яратди. Қозоғистонда рўйхатдан ўтган, қозоқ ва ўзбек тилларида нашр этилган «Туркистон овози» газетасига асос солди. Онлайн радио ва «Турон» телеканали ишга туширилди.\n2006 йилда www.birdamlik.info сайти ва 2013 йилда www.mulkdor.com сайти ишга туширилди. Ҳаракат ташкил этилган кундан то бугунгача ўз фаолиятини Баҳодир Хон Туркистонни ўзининг ва бошқа фаолларнинг ихтиёрий моддий ёрдами ҳамда кўмагида олиб бормоқда.\n«Бирдамлик» Халқ Демократик ҳаракати ўз фаолиятини ҳар қандай давлат ва ташкилотлардан ҳеч қандай моддий ва амалий ёрдамлар олмаган ҳолда давом эттирмоқда. Ҳаракат етакчиси Баҳодир Хон Туркистон шахсий даромадларининг 60%ини Ҳаракатнинг сиёсий фаолияти учун сарфламоқда. Шундай қилиб, у 2004-2017 йиллар оралиғида «Бирдамлик» ХДҲ фаолияти ва мақсадлари учун шахсий даромадидан 650 минг доллар маблағ ажратди. Баҳодир Хон Туркистоннинг ака-укалари, қариндошлари ва «Бирдамлик» ХДҲнинг бошқа фаоллари ушбу йиллар давомида 250 минг АҚШ доллари миқдорида ўзларининг даромадларидан молиявий ёрдам кўрсатдилар.\n2014 йилнинг 26-27 апрель кунларида «Бирдамлик» ХДҲ АҚШнинг Сент-Льюс шаҳрида биринчи қурултойини ўтказишга муваффақ бўлди. Қурултойда Қурултой Низоми, Ҳаракат дастури, Қўлланма I ва Қўлланма II ҳамда бошқа ҳужжатлар қабул қилинди ва тасдиқланди.\nЎзбекистонда 2015 йил март ойида бўлиб ўтган Президент сайловида Ўзбекистоннинг ўзида сайловда қатнаша олмасликлари сабабли Баҳодир Хон Туркистон ташаббуси билан Муқобил Онлайн Президент сайловлари ўтказилди. Муқобил Онлайн сайловда 9 нафар номзод иштирок этди. Муқобил Онлайн сайлов натижасига кўра Баҳодир Хон Туркистон ғалаба қозонди ва Ўзбекистон президенти деб эълон қилинди.\nЗамонавий сиёсий фаолият: янги мақсадлар ва вазифалар\nЎзбекистоннинг собиқ диктатори, президент Ислом Каримов Баҳодир Хон Туркистонни шахсан фуқароликдан маҳрум қилди. Баҳодир Хон Туркистон бу қарорни тан олмайди ва ўзини ўзбек халқининг муносиб фарзанди деб ҳисоблайди.\nБаҳодир Хон Туркистон Ўзбекистонда сиёсий ислоҳотларни амалга ошириш имкониятига эга эканлигига ишонади. Кейинги қадамлардан бири «Бирдамлик» ХДҲ негизида «Бирдамлик» сиёсий-демократик партиясини ташкил этиш ҳамда келгуси беш йил ичида Президент ва Парламент сайловларида иштирок этишдан иборат.\nЎзбекистон Республикасининг иккинчи президенти Шавкат Мирзиёев ва унинг сиёсий жамоаси аслида ўтиш даври ҳукумати ва диктатор Ислом Каримов томонидан ўрнатилган ички ва ташқи сиёсатнинг давомчиси саналади.\nАмалдаги президент Шавкат Мирзиёев ҳукумат тепасига келган дастлабки кунларидаёқ Ўзбекистонда бир неча муҳим сиёсий, иқтисодий ва ижтимоий ислоҳотларни амалга оширишини эълон қилди. Бироқ, унинг икки йиллик бошқарувига доир илк таҳлиллардан Мирзиёев ҳукумати барибир ўтиш даври хусусиятига эга ҳукумат экани ҳамда мамлакатда кучли, адолатли, иқтисодий, сиёсий, ижтимоий ислоҳотлар олиб боришга қодир эмаслиги аён бўлиб бормоқда. Шундан келиб чиққан ҳолда айтиш мумкинки, Ўзбекистон ва ўзбек халқи айни пайтда ҳақиқий, мустақил, янги сиёсий демократик мухолифатга, собиқ диктатор ҳокимиятига барҳам бера оладиган мухолифатга муҳтож. Баҳодир Хон Туркистон ва унинг жамоаси ана шундай кучга, қобилият ва тажрибага эга ҳамда бу каби лаёқатларини келгуси 5 йил ичида Ўзбекистонда бўлиб ўтадиган Парламент ва Президент сайловларида иштирок этиш орқали исботлашга тайёр!\nБизнинг асосий мақсадимиз — ёпиқ Ўзбекистонни очиқ мамлакатга айлантириш, сиёсий, иқтисодий, ижтимоий, технологик, маърифий ва бошқа ислоҳотларни амалга оширишдан иборат.\nИқтисодий ислоҳотларнинг асосий йўналишлари қимматбаҳо қоғозларни чиқариш, барча давлат корхоналарини хусусийлаштириш, солиқ ва божхона тўловларини йиғиш тизимининг янги, такомиллаштирилган даражасига ўтиш, халқаро тадбиркорлар ва инвесторлар учун Ўзбекистон эшикларини кенг очиш орқали барча объектларни хусусийлаштиришдир. Халқ Демократик ҳаракатининг энг катта мақсади — хусусий мулкка ҳурмат тамойилига асосланган демократик жамият барпо этишдир!


Махсус лойиҳа: Австралиядаги андижонлик: "Қарс икки қўлдан чиқади. Ҳақиқат қарор топишини истайман" - BBC O'zbek\nУ қонли воқеалар юз берган вақти ҳали ёши 30га тўлмаганди ва Андижондаги бозорда савдо қиларди. Ёнида "гурс-гурс йиқилиб" ўлган юртдошларини эслар экан, у ҳали ҳам ҳақиқат қарор топмаганини айтади. Унинг наздида, "қарс икки қўлдан чиқади".\nМақолани тўлалигича ўқинг Махсус лойиҳа: Австралиядаги андижонлик: "Қарс икки қўлдан чиқади. Ҳақиқат қарор топишини истайман"\nОврўпода Хавфсизлик ва Ҳамкорлик ташкилоти Андижонда ҳукумат кучлари намойишчиларни ўққа тутишининг 10 йиллик санаси муносабати билан яна бир марта воқеалар юзасидан халқаро текширув ўтказишга чақирган.\nМақолани тўлалигича ўқинг ОХҲТ: Андижон юзасидан ҳақиқат қарор топиши шарт\n'Энг қўрқинчлиси қаер дейишса, Андижон дейман...'\nДенис Синяков 2005 йилнинг 13 май кунги қонли воқеалар ортидан Андижонга етиб борган илк хорижий журналистлардан бўлган. Ўша пайт Франс-пресс хабар агентлигининг фотомухбири бўлиб ишлаган Денис Андижон воқеалари ўзини ларзага солганини айтади.\nМақолани тўлалигича ўқинг 'Энг қўрқинчлиси қаер дейишса, Андижон дейман...'\nМақолани тўлалигича ўқинг Андижон қирғини жаҳон матбуоти назарида\n2005 йилнинг 13 май куни Андижонда минглаб, асосан тинч аҳоли ўққа тутилади. Ўша йиллар Тошкентда ишлаган, ўз исмини ошкор этишни истамаган хорижий мухбирларнинг бири Би-би-си билан ўз хотиралари билан ўртоқлашган.\nМақолани тўлалигича ўқинг “Бизга андижонликлар жасадларни юк машиналарида олиб кетишганини гапириб беришганди...”\nМақолани тўлалигича ўқинг Би-би-си фильми: 'Андижон қирғини: ҳақиқатнинг акси'. 3- қисм\nАндижондаги қонли воқеаларнинг 10 йиллик санаси арафасида ўзбек киночилари томонидан ишланган "Сотқин" номли бадиий фильм кино экранларига чиқарилган. Фильм воқеалари Андижонда суратга олинган ва унда 2005 йилнинг 13 май куни содир бўлган ҳодисаларни эслатувчи саҳналар мавжуд. Аммо Би-би-си билан суҳбатда фильм режиссёри Рустам Саъдиев унинг Андижон воқеаларига бағишланган тарғибот фильми эканини рад этди.\nМақолани тўлалигича ўқинг Рустам Саъдиев: 'Сотқин'- Андижон ҳақидаги фильм эмас'\nБаҳс: Андижон қирғини унутилдими?\nГувоҳларга кўра, 2005 йилнинг 13 май куни Андижонда ҳукумат кучлари аксарияти қуролсиз намойишчиларни ўққа тутиши натижасида юзлаб бегуноҳ инсонлар ҳалок бўлган.\nМақолани тўлалигича ўқинг Баҳс: Андижон қирғини унутилдими?\nБи-би-си қирғин ҳақида нималарни аниқлаштира олганди?\n2005 йил 12 майдан 13 майга ўтар кечаси Андижон шаҳридан ташвишли хабарлар тарқала бошлаганди.\nМақолани тўлалигича ўқинг Би-би-си қирғин ҳақида нималарни аниқлаштира олганди?\nМақолани тўлалигича ўқинг Би-би-си фильми: 'Андижон қирғини: ҳақиқатнинг акси'. 2- қисм\nБи-би-си фильми: 'Андижон қирғини: ҳақиқатнинг акси'. 1-қисм\nМақолани тўлалигича ўқинг Би-би-си фильми: 'Андижон қирғини: ҳақиқатнинг акси'. 1-қисм\nАндижонлик аёл: '10 йил қўрққанимдан сукут сақладим'\n"Ўзбекистонда қолганлардан баъзилари мамлакатни тарк этган яқинлари террорчи эканлиги ҳақидаги баёнотларга имзо чекишга мажбурланганлар". Насиба (исми ўзгартирилган) - андижонлик қочқинлардан бирининг рафиқаси. Human Rights Watch тақдим этган видео.\nМақолани тўлалигича ўқинг Андижонлик аёл: '10 йил қўрққанимдан сукут сақладим'\nМақолани тўлалигича ўқинг Избосканлик оиланинг Андижони - видео\n'Қирғиндан кейин Андижонда қолганларга ҳам ниҳоятда қийин бўлди'\nМақолани тўлалигича ўқинг 'Қирғиндан кейин Андижонда қолганларга ҳам ниҳоятда қийин бўлди'\n'Андижон- халқнинг тарихий хотирасидир'\n11 май куни Истанбулда Андижон қирғинининг 8 йиллигига бағишланган халқаро анжуман бўлиб ўтди. Паҳлавон Содиқ лавҳаси\nМақолани тўлалигича ўқинг 'Андижон- халқнинг тарихий хотирасидир'\nАндижон воқеалари таҳлили кузатувчи ва гувоҳлар нигоҳида\nАндижон воқеаларининг расмий ва норасмий талқини хануз бир-биридан кескин фарқ қилади. Ҳукумат "Исломий ғалаён", деб тасвирланган унда аксарияти "террорчилар" бўлган 187 кишининг ҳалок бўлганини даъво қилади.\nМақолани тўлалигича ўқинг Андижон воқеалари таҳлили кузатувчи ва гувоҳлар нигоҳида\nЛондонда Андижон ҳодисаларига оид янги ҳисобот тақдим этилди\nЛондондаги "Frontline" журналистлар клубида 2005 йил Андижон ҳодисалари юзасидан ўтказилган тадқиқот хулосалари тақдим этилди.\nМақолани тўлалигича ўқинг Лондонда Андижон ҳодисаларига оид янги ҳисобот тақдим этилди\nАвстралиядан Андижонга қайтиб борган қочқин аёл Дилором Абдуқодирова қийноқларга тутилган. Бу ҳақда унинг устидан кечаётган маҳкамада қатнашган яқинлари хабар қилдилар.\nМақолани тўлалигича ўқинг Австралиядан Андижонга қайтган Дилором Абдуқодирова қийноқларга тутилган\nАндижон қирғини гувоҳи БМТга шикоят қилди\nГолландияда бошпана топган Ҳусанбой Рўзиев юзлаб намойишчиларнинг ўлими юзасидан Ўзбекистон ҳукуматидан ҳисоб сўрашни талаб қилган андижонлик биринчи қочқиндир.\nМақолани тўлалигича ўқинг Андижон қирғини гувоҳи БМТга шикоят қилди


Ўзбекистонда «Nokia» инновацион кунлари доирасида форум...\n18.05.2018 00:33 0 1048\n17 май куни Халқаро савдо марказида «Ўзбекистонда «Nokia» инновацион кунлари» доирасида «Кенг полосали уланиш ва нарсалар интернети» мавзусида форум бўлиб ўтди.\nУнда хорижлик мутахассислар, жумладан «Nokia» компанияси ходимлари Серхио Соливера, Массимо Ферретти, Юрген Шутс, шунингдек Ўзбекистон ахборот технологиялари ва коммуникацияларини ривожлантириш вазирлиги, инновация вазирлиги, алоқа операторлари ва бошқа ташкилотлардан 200 га яқин вакил қатнашди.\nФорум давомида мутахассислар компания томонидан фойдаланувчиларга янги дастурлар, ечимлар ва технологияларни тақдим этишди.\nМасалан, «Nokia» мутахассиси Юрген Шутс кенг полосали уланишда «Wifi Nokia» ечими мавзусида маъруза қилди. Ушбу ечим абонентларга интернетга юқори тезликда, бутун оила учун ишончли уланиш имкониятини беради, қолаверса хонадон ичида «Wifi» уланишнинг нотекис тақсимланиши муаммосини ҳал этади.\nЯна бир ечим «Nokia fast Mile» деб номланади. У қайд этилган уланиш учун симсиз муқобил ечим бўлиб, кенг полосали уланишни янги чегараларгача кенгайтиради, шу орқали кенг полосали уланиш бўйича фойдаланувчиларга кенг имкониятлар яратади.\nШунингдек, форумда «нарсалар интернети» тушунчасига таъриф берилди ва таҳлил қилинди. Бу тушунча интернетга уланишнинг энг сўнгги русумдаги симсиз ва симли технологиялари, қурилмалар ва маълумотларни бошқаришнинг кўп тармоқли платформаси, кўп сонли жисмоний ва булутли қурилмаларни бирлаштирувчи дастурий бошқариш тармоқларини ҳам ўз ичига олади.\nФорум якунида йиғилганлар ўзларини қизиқтирган саволларга жавоб олдилар.


ТИЛАГИМИЗ, БОШИНГГА ЎША КУНЛАР ТУШСИН!\nҚўшилди : 15.07.2020\nБугун ижтимоий тармоқларда ўта пасткашлик, жирканчлик ва маддоҳлик билан ёзилган бир мақола тарқалди. Эмишки, Тўрақўрғон туманида коронавирус касалига чалинганлиги гумон қилинган, енгил даволаниш курсини ўтаган ёки шу дардни юқтириб, вафот этган шахслар номига ҳужжатлар расмийлаштирилиб, ҳар бирига давлат ҳисобидан 30-35 миллион сўмдан маблағ чиқим қилинаётган эмиш.\nКейинги пайтларда интернет тармоқларида туман ҳаётига оид муаммолар акс этган ҳар хил бўлмағур гаплар ёзилди. Майли, буларга бир амаллаб чидадик, асослисига жавоб бердик, панада туриб шахсини яшириб, томоша кўраман, деб турган “кўринмас одам”ларгаям инсоф тилаш билан кифояландик. Аммо, бугунгисига - инсон зотини ер юзидан қириб юборгудек ваҳима уйғотаётган коронавирус пандемияси шароитида бунга асло тоқат қилиб бўлмайди.\nҲой, тролмисан, бошқамисан, қандай асоссиз, туҳмат гапларни халққа тарқатяпсан, ноинсоф? Билмасанг, билиб қўй, Тўрақўрғон туманида пандемия даврида вирусдан ўта оғир ҳолга тушган бемор ҳам, шундайларни даволайдиган муассаса ҳам йўқ. Ўша 15 мартдан буён, аниқроғи, 29 майда биринчи марта касаллик аниқланиб, ҳозиргача 24 нафар тумандошимизда коронавирусга чалинганлик ташхиси қўйилиши билан вилоятдаги юқумли касалликлар шифохонасига юборилган. Фақатгина улар билан мулоқотда бўлган 331 нафар фуқаро туман юқумли касалликлар шифохонасида карантинга олинган. Бу вақт мобайнида улар тиббий кузатувда бўлиб, озиқ-овқатидан тортиб мутлақо бепул хизмат кўрсатилди. Ҳеч қандай ҳужжат расмийлаштирилмади, фақат рўйхат шакллантирилди. Қон босими, қандли диабет ва шунга ўхшаган орттирилган хасталиги бор беморларгагина дори-дармон берилди, бу ҳам мутлоқо бепул.\nОммавий ахборот воситаларида кузатяпмиз, дунёнинг манаман деган давлатларида ҳам касалликни жиловлаб бўлмаяпти. Бойлигини қаерга сарфлашни билмаётган бойлар коронавирус юқтириб олиб, дардига даво тополмаяпти. Бизда-чи, Президентимизнинг жонлари ҳалак, қандай қилиб халқимни омон сақласам деб. Бу карантин шифохоналари қурилиши, беморларга сарфланаётган пулларнинг чеки йўқ. Қандайдир туҳматчи эса йўқ рақамлардан ўзи туғилиб ўсган, киндик қони тўкилган тупроқ макони шаънига таъна тошларини отиб, обрўсизлантиришга уринмоқда.\nҚани, гапингни исботлай олсанг яна чиқ ўша “трол.уз”га, кўриниш бер. Аммо, сени аввало Яратган Аллоҳнинг ўзи кўриб турибди. Қолаверса, шу касалликни юқтириб олиб, ҳаётидан умидини узган, шукурки, давлатимиз ғамхўрлиги ва шифокорларнинг кураши натижасида омон қолганлар қарғишига қолдинг.\nТўрақўрғон муқаддас гўша, Ҳизр назар қилган, тўралар юрти. Шуларнинг руҳи-арвоҳи урсин сени ва шубҳасиз шаънингни лаънатлаётган бўлиши керак. Бу пасткашлик, ношукурликнинг икки дунёда ҳам албатта жавоби бор.\nТилагимиз, бошингга шундай кун тушсин, ўзингда синаб кўр, зора, тавба қилсанг, тазарру қилсанг! Бугунги қилмишингга бошқа тилак вожиб эмас!\nТЎРАҚЎРҒОН ТУМАНИ ФАОЛЛАРИ.


БЕЛЬГИЯ ПАРЛАМЕНТИ ДЕЛЕГАЦИЯСИНИНГ УЧРАШУВЛАРИ - Ўзбекистон овози газетаси\nБЕЛЬГИЯ ПАРЛАМЕНТИ ДЕЛЕГАЦИЯСИНИНГ УЧРАШУВЛАРИ\nЎзбекистон Республикаси Олий Мажлиси Қонунчилик палатаси Спикери Н.Исмоилов билан учрашувда Ўзбекистон ва Бельгия ҳамкорлиги сиёсий, савдо-иқтисодий ва гуманитар соҳаларда изчил ривожланиб бораётгани алоҳида таъкидланди.\nЎзбекистон билан Бельгия ўртасидаги парламентлараро муносабатлар тобора фаоллашмоқда. Бельгия парламенти вакиллари, «Бельгия — Ўзбекистон» парламентлараро ҳамкорлик гуруҳи аъзолари мамлакатимизда ўтказиладиган халқаро анжуманларда мунтазам иштирок этиб келаётир.\nИқтисодий соҳада Ўзбекистон билан Бельгия ўртасида энг кўп қулайлик яратиш тизими жорий қилинган. Ўзбекистон Бельгияга пахта толаси, газлама, ноорганик кимё маҳсулотлари экспорт қилади. Бельгиядан мамлакатимизга механик ускуналар, фармацевтика маҳсулотлари, пластмасса буюмлар, каучук ва резина келтирилади. 1999 йилдан Тошкентда Валлония Экспорт ва хорижий сармоялар бўйича агентлиги (AWEX) ваколатхонаси фаолият кўрсатмоқда. Ўзбекистон Савдо-саноат палатаси билан Ғарбий Фландрия Савдо-саноат палатаси ўртасида ҳамкорлик тўғрисидаги меморандум имзоланган. Мамлакатларимизда қишлоқ хўжалиги, савдо, иқтисодиёт, сармоя, шаҳарлар инфратузилмасини такомиллаштиришга бағишланган қатор бизнес-форум ва тақдимотлар, ишбилармонлар учрашувлари ўтказилмоқда.\nБельгия парламенти делегацияси аъзолари Ўзбекистоннинг тинчликпарвар сиёсатини, минтақада хавфсизлик ва барқарорликни таъминлашга қаратилган саъй-ҳаракатларини юқори баҳолади. Ўзбекистон билан парламентаризм, савдо, иқтисодиёт каби соҳалардаги алоқаларни ривожлантиришдан манфаатдор эканини алоҳида қайд этди.\n— Ўзбекистон муҳим стратегик ҳамкорларимиздан, — деди Зигфрид Браке. — Давлатингиз минтақада тинчлик, хавфсизлик ва барқарорликни мустаҳкамлашга алоҳида эътибор қаратмоқда, шу тариқа минтақадаги осойишталик ва фаровонликка улкан ҳисса қўшмоқда. Мамлакатингизда тадбиркорликни ривожлантиришга қаратилган ислоҳотлар, соҳа тараққиёти учун яратилган имконият ва қулайликлар эътиборга молик. Биз Ўзбекистоннинг «Кучли давлатдан — кучли фуқаролик жамияти сари» стратегияси билан ҳам яхши танишмиз. Мамлакатингизда амалга оширилаётган бундай кенг кўламли ислоҳотлар халқингиз фаровонлигининг асосидир. Турли йўналишлардаги ўзаро ҳамкорлигимизни янада равнақ топтириш ниятидамиз.\nБельгия делегацияси аъзолари мамлакатимиз Олий Мажлиси Қонунчилик палатаси, унинг қўмиталари, фракциялари ва депутатлик гуруҳлари фаолияти билан таништирилди.\nБельгия делегацияси Ўзбекистон Республикаси Ташқи ишлар ҳамда Ташқи иқтисодий алоқалар, инвестициялар ва савдо вазирликларида ҳам музокаралар ўтказди.


Суд Beeline Uzbekistan'га абонентларга 20 миллиард сўмни қайтариш мажбуриятини юклади\nBeeline Uzbekistan логотипи.\nBeeline Uzbekistan мобил алоқа ширкати “Хабардор бўл” хизматига абонентларни ноқонуний улагани судда тасдиқланди. Эндиликда ширкат абонентларга ноқонуний олинган пулларни қайтара бошлади. Бу ҳақда Истеъмолчилар ҳуқуқларини ҳимоя қилиш агентлиги 7 декабрь куни маълум қилди.\nРасман билдирилишича, агентлик Тошкентда ўтказилган иккита суд инстанциясида Beeline Uzbekistan устидан ғолиб бўлган ва суд ширкат истъемолчилардан ноқонуний равишда олинган пулларни қайтариш тўғрисида қарор чиқарган.\n“Агентлик томонидан қўзғатилган иш бўйича 9 ой давом этган мунозара истеъмолчилар фойдасига ҳал этилди. Бугунги кунга келиб, Beeline Uzbekistan абонентларига етказилган зарар 20 миллиарддан ортиқ миқдорда баҳоланмоқда. Қувонарлиси, компания томонидан ушбу маблағлар абонентлар ҳисобига қайтарилиши бошланди”, — дейилади хабарда.\nЎзбекистон Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги 2020 йилнинг март ойида Beeline Uzbekistan компаниясига нисбатан “Истеъмолчиларнинг ҳуқуқларини ҳимоя қилиш тўғрисида”ги қонун ва Мобил алоқа хизматларини кўрсатиш қоидалари талаблари бузилиши белгилари бўйича иш қўзғатган эди.\nАгентликнинг маълум қилишича, 2019 йилнинг июль ойида Beeline Uzbekistan “Хабардор бўл” хизматига уланиши бўйича 3,2 миллион абонент ўртасида промо-акция ўтказган. Аммо акция муддати якунланганидан сўнг ушбу хизмат автоматик равишда ўчирилмаган. Аксинча, ўрнатилган нарх бўйича кунлик 240 сўм миқдорида абонетларга хизмат ҳақи ҳисобланган.\nАбонентлардан 1,2 миллионга яқини мазкур хизматни мустақил равишда ўчирган. 2020 йилнинг май ойи ҳолатига ушбу хизмат деярли 1,3 миллион абонентда ёқилган ҳолатда бўлган.\nАгентликнинг махсус комиссияси 2020 йил 3 июлда Beeline Uzbekistan “Истеъмолчиларнинг ҳуқуқларини ҳимоя қилиш тўғрисида”ги қонуннинг 21-моддаси ҳамда Мобил алоқа хизматларини кўрсатиш қоидаларининг 25 ва 26-бандлари бузганини аниқлаб, судга мурожаат қилган эди.


”Рома” нишонидаги эркин агентлар\n16 апрель, 2020, 20:31\nТеглар:Марио Гётце | Педро | Ян Вертонген\nРим “бўрилари” жамоага бир қанча эркин агентларни таклиф қилмоқчи.\nКоронавирус туфайли пайдо бўлган иқтисодий инқироз трансфер бозорига жиддий таъсир ўтказяпти.\nБир қанча жамоалар пандемия бошлашинишидан аввал шартнома имзолашни мўлжаллаган футболчиларни трансферини амалга ошириш имкониятини йўқотмоқда. Бутун дунёни ваҳимада ушлаб турган пандемия сабабли эркин агентга айланадиган футболчиларга эътибор кучли бўляпти. Келаётган ёзда эса улар жуда кўпаяди.\nИталия жамоалари бепул ёки унча қиммат бўлмаган ва шу ўринда тажрибали футболчиларни жамоага олиб келиш бўйича олдинги ўринларда туради. Ёз ойида “Рома” жамоаси эркин агентга айланадиган бир қанча футболчиларни рўйхатини тузиб чиқишди ва уларни жамоага олиб келиш учун ҳаракат қилишмоқчи. Ҳозир эса римликларнинг рўйхатидан ўрин олган футболчилар ҳақида суҳбатлашамиз.\nБелгиялик футболчи “Тоттенхэм”даги саккизинчи ва катта эҳтимол билан охирги мавсумини ўтказмоқда. Жамоа 32 ёшли футболчига бир неча маротаба шартнома таклиф қилди ва ҳар гал рад жавобини олди. Бунга сабаб эса шартнома муддати эди. “Тоттенхэм” 1 йиллик шартнома таклиф қилган бўлса, Вертонген 2 йиллик шартнома талаб қилди. Томонлар келиша олишмади.\nФутболчининг агенти Том Де Мул мижози яна бир неча йил юқори формада тўп сура олишини айтиб ўтди. “Тоттенхэм” таклиф қилаётган шартнома Вертонгенни қониқтирмаётганини тасдиқлади. Қишги трансферларда футболчига “Интер” ва “Наполи” қизиқиш билдирди. Аммо “шпорлар”шартномаси якунига етаётган футболчи учун жуда катта нарх талаб қилди.\nВертонген “Рома”нинг қизиқиш доирасига тушиб қолди. Римликлар “Манчестер Юнайтед”да Крис Смоллингни сотиб ололмаган тақдирда, Ян Вертонгенни таркибга қўшиб олиш учун уриниб кўришади. Катта эҳтимол билан Смоллинг “МЮ”га қайтади, шунинг учун белгиялик футболчига жиддий қизиқиш билдириш лозим.\nАммо италияликлар футболчи учун рақобатга ҳам тайёр туришлари керак. Голландиянинг “Аякс” жамоаси ҳам Ян Вертонгенга қизиқиш билдиряпти. Вертонген “Аякс” таркибида 4 мавсум тўп сурганини унутмаслигимиз керак. “Интер” ҳам эркин агентга айланаётган футболчини қўлга киритиш учун ҳаракат қилади. “Рома” бу пойгада ютиб чиқиши учун Чемпионлар Лигасига йўлланмани қўлга киритиши лозим. Шундагина Ян Вертонген Рим жамоасига ўтишга рози бўлади.\nGolden Boy-2011 соҳиби фаолиятида катта бурилиш қилмоқчи. Бир неча кун олдин футболчининг ўзи бу ҳақида айтиб ўтди. Марио “Боруссия Дортмунд”да қолмаслигини ҳамма тушуниб турибди. Жамоада унга ўрин ҳам қолмади. “Боруссия” футболчига янги шартнома таклиф қилди. Аммо бу шунчаки расмиятчилик учун эди. Футболчининг ўзи ҳам буни сезиб турганди.\nГётце ёзда эркин агентга айланади. “Байер” ва “Герта” футболчига қизиқиш билдирмоқда. Аммо Марио Германияда қолишни режалаштирмаяпти. Ҳаттоки, агентини ҳам ўзгартирган футболчи энди Германияда эмас, бошқа чемпионатларда ҳам ўзини синаб кўрмоқчи.\n“Рома” бундай имкониятдан фойдаланиб қолиши мумкин. Футболчининг Германияда қолиш истаги йўқлиги римликлар фойдасига ишлайди. Бундай ҳолатда “Рома” Мариога қизиқиш билдираётган ягона жамоага айланади. Тўғри, МЛС ва Қатар чемпионатидан таклифлар тушди, аммо бу таклифлар Мариони қизиқтирмадию Football Italia нинг хабарига кўра, Гётце аллақачон римликлар билан оғзаки келишувга эришган. Футболчи ўз келажагини А серияда кўряпти.\nБонавентура “Милан” сафида ўзининг олтинчи мавсумини ўтказяпти. Мавсум якунида эса Бонавентуранинг шартномаси ҳам ўз ниҳоясига етади. Футболчининг агенти Мино Райола февраль ойидаёқ футболчининг “Милан”даги келаси фаолияти сўроқ остида турганини айтиб ўтган эди. Унинг сўзларига кўра, раҳбарият футболчи борасида бир қарорга келгани йўқ. Шунинг учун 30 ёшли футболчига ҳалигача янги шартнома таклиф қилинмаяпти.\n“Рома” бу вазиятни кузатиб турибди. Римликлар анчадан бери тажрибали ярим ҳимоячи излаяпти. Генрих Мхитарян “Арсенал”га қайтадиган бўлса, Бонавентурага бўлган қизиқиш янаям ортади. Лекин улар футболчи учун рақобатда ютиб чиқишлари керак. Бонавентурага “Рома”дан ташқари “Лацио” ва “Фиорентина” ҳам қизиқиш билдиряпти.\nВариантлар ичида “Лацио” футболчи учун идеал бўлиб турибди. Чунки “Бургутлар” чемпионлик учун курашяпти, “Бўрилар” эса Чемпионлар Лигаси йўлланмасидан ҳам қуруқ қолишлари мумкин. Бонавентура анчадан буён чемпионлик учун курашмаганини ҳисобга олсак, “Лацио”га ўтиш эҳтимоли каттароқ. Шундай бўлса-да, “Рома” футболчини қўлга киритиш учун ҳаракат қилиб кўради.\n“Челси” футболчиси фаолиятини қайерда давом эттириш борасида бир қарорга келгани йўқ. Аввалроқ, Лондонда қолиш эҳтимоли ҳам борлигини яширмаганди. Аммо “Челси” Педрони жамоада олиб қолиш нияти йўққа ўхшайди. Чунки Оливье Жиру ва Виллианга янги шартнома таклиф қилинди, лекин испаниялик футболчига ҳозирча янги шартнома таклиф қилинмади.\nЯнварь ойида “Рома” футболчини сотиб олишга уриниб кўрди. “Челси” билан келишувга эришганди, аммо негадир трансфер амалга ошмади. Футболчининг ўзи ҳеч қандай жамоа билан келишувга эришмаганини, “Челси”дан янги шартнома кутаётганини айтиб ўтди.\n“Рома” Педрони қўлга киритишга қийналади. Биринчидан, у билан рақобатда “Интер Маями” жамоаси бор. Дэвид Бекхэм молиявий томондан яхши таклиф билан чиқиб, Педрони АҚШга боришга кўндириши мумкин. Иккинчидан, Педро “Бўрилар”нинг таклифини ҳали кўриб чиққани йўқ. Футболчи “Челси”да қолмоқчи ёки “Барселона”га қайтиш вариантини кўрмоқчи.\nЁзда эркин агентга айланадиган юлдузлар рўйхати тузилди\n"Рома" зўр футболчиларни текинга олмоқчи\nФутбол | 17 сентябрь, 2020, 21:11\n"Пахтакор" футболчиси легионерга айланди. Ҳамюртимиз Европага йўл олди (Фото)\nФутбол | 17 сентябрь, 2020, 00:10\nЎзбекистоннинг машҳур футболчиси Россия клуби билан шартнома имзолайди\nФутбол | 17 сентябрь, 2020, 21:48\n"Пахтакор" - "Ал-Ҳилол". Мураббийлар таркибларни эълон қилди (Фото)\nФутбол | 17 сентябрь, 2020, 09:35\nОстон Ўрунов "Спартак" сафида супер гол урди. Бу унинг дебют голи эди (видео)\nФутбол | 17 сентябрь, 2020, 10:40\n“Барса”да вазият ўзгарди\nФутбол | 17 сентябрь, 2020, 13:40\nЎрунов кечаги баҳснинг энг яхши футболчиси, дея эътироф этилди\nФутбол | 17 сентябрь, 2020, 16:47\n"Пахтакор"га қарши ўйиндан олдин "Ал-Ҳилол"да яна бир муаммо пайдо бўлди (Фото)\nФутбол | 17 сентябрь, 2020, 22:06\nДраган Черан нега бугун "Пахтакор"га муҳим ўйинда ёрдам бера олмаяпти?


ХАЛҚ ДЕПУТАТЛАРИ СУРХОНДАРЁ ВИЛОЯТ КЕНГАШИ ҚАРОРИ – Сурхон тонги\nБош саҳифа / Иқтисодиёт / ХАЛҚ ДЕПУТАТЛАРИ СУРХОНДАРЁ ВИЛОЯТ КЕНГАШИ ҚАРОРИ\nИюл 5, 2019\tИқтисодиёт Изоҳ қолдириш 543 Кўрилди\nСурхондарё вилоятида солиқ ислоҳотларини амалга ошириш ва бюджетга қўшимча даромадларни кўпайтириш, уларнинг манбаларини аниқлаб сафарбар қилиш борасида амалга оширилаётган ишлар тўғрисида\nХалқ депутатлари вилоят Кенгаши қайд қиладики, Ўзбекистон Республикаси Президентининг 2017 йил 7 июнда қабул қилинган “Маҳаллий бюджетларни шакллантиришда жойлардаги давлат ҳокимияти органларининг ваколатларини кенгайтириш чора-тадбирлари тўғрисида”ги фармони ҳудудларни комплекс ривожлантириш, аҳоли фаровонлигини ошириш имконини бермоқда.\nСолиқ тизимини янада ривожлантириш бўйича Муҳтарам Президентимизнинг Тадбиркорлик субъектларининг ҳуқуқлари ва қонуний манфаатларини ҳимоя килиш, уларга янада эркинликлар яратиб бериш борасида 2 та Фармонлари (ПФ-5490, 27.07.2018й, ПФ-5552, 30.10.2018 й), Солиқ тизимини ислоҳ қилиш борасида 2 та Фармонлари (ПФ-5468, 29.06.2018 й, ПФ-5499, 01.08.2018 й) ҳамда битта қарори (ПҚ-3802, 26.06.2018 й) қабул қилинди.\nЎзбекистон Республикаси Президенти Ш.М.Мирзиёев раҳбарлигида 2019 йил 4 апрель куни ўтказилган видеоселектор мажлисида бюджетга қўшимча даромадларни сафарбар қилиш бўйича маҳаллий ҳокимият органлари, молия ва солиқ идоралари раҳбарларининг шахсий жавобгарлигини ошириш масалаларига жиддий эътибор қаратилди.\nЎзбекистон Республикаси Президентининг 2018 йил 26 декабрдаги ПҚ-4086-сонли қарорига мувофиқ, 2019 йил учун бюджет даромадларига 2016,5 млрд. сўм прогноз кўрсаткичлар белгиланган бўлиб, жорий йилнинг I чорак учун белгиланган 420,5 млрд. сўм прогноз, амалда 479,4 млрд. сўмга (114%) бажарилган яъни 58,8 млрд. сўмга кўп тушум жалб қилинган. Бюджет бўйича II чорак учун белгиланган 484 млрд. сўм прогноз апрель-май ойи якуни билан 366 млрд. сўмга (75%) таъминланган. Чораклик даромад кўрсаткичларини бажариш учун июнь ойида жами 183 млрд. сўм (шундан прогнозни бажариш учун 118 млрд. сўм, қўшимча даромад режаси бажариш учун 65 млрд. сўм) тушум тушириш лозим бўлади.\nПрезидентимизнинг топшириқларига асосан, вилоятда 2019 йил якунига қадар 500,0 млрд. сўм қўшимча даромад жалб қилиниши белгиланган эди.\nШуни таъкидлаш лозимки, 2019 йил бюджет параметрлари ҳамда параметрни орттириб бажариш (500,0 млрд. сўм) топшириғи билан белгиланган 2 трлн. 516 млрд. сўм режа кўрсаткич 2019 йилнинг 1 июнь ҳолатига 845,0 млрд. сўмга ёки 33,6 фоизга бажарилмоқда. 2019 йилнинг қолган даври учун 1671,0 млрд. сўм маблағ ундиришга қолмокда. Шу билан бирга бюджетга белгиланган режаларни ортиғи билан бажариш, маҳаллий бюджетга қўшимча манбаларни жалб қилиш борасида вилоятда фойдаланмаган имкониятлар етарли.\nЎзбекистон Республикаси Президенти ҳузурида 2019 йил 4 апрелда ўтказилган йиғилиш баёнига асосан жорий йилнинг 21 май 4 июнь кунлари ҳисоб палатаси ишчи гуруҳи томонидан вилоятда бюджетга қўшимча даромадларни жалб этиш бўйича ҳисоб палатаси ва Давлат солиқ қўмитаси билан биргаликда туман (шаҳар)ларда ишларни ташкил этиш бўйича ўрганишлар ўтказилди.\nЎрганиш натижасида қатор камчиликлар мавжудлиги аниқланди.\nБюджетга ундирилиши бевосита солиқ, молия органлари ва маҳаллий ҳокимликларга боғлиқ бўлган айрим солиқ турлари бўйича прогноз кўрсаткичлари бажарилмаган. Жумладан:\nжисмоний шахслар мол-мулк солиғи бўйича 2,8 млрд. сўмга (28 %);\nжисмоний шахслар ер солиғи бўйича 1,8 млрд. сўмга (13 %);\nжарималар 5,3 млрд. сўмга (57 %);\nмаҳаллий йиғимлардан 274 млн. сўмга (21 %) бажарилмаган.\nШунингдек, Ўзбекистон Республикаси Президентининг 2018 йил 4 августдаги «Ишлаб чиқариш майдонларидан фойдаланиш самарадорлигини оширишга доир қўшимча чора-тадбирлар тўғрисида»ги ПҚ-3928-сонли қарори ижроси юзасидан хатлов натижасида жами 2 213та бўш турган, қурилиши тугалланмаган объектлар ва фойдаланилмаётган ер майдонлари аниқланган. Шундан, «Тармоқ жадвал»да белгиланган ишга тушириш муддати ўрганилганда 160 та объектлар белгиланган муддатларда ишга тушмаган.\nСурхондарё вилояти ИИБ ЙҲХ бошқармаси томонидан тақдим этилган маълумотларга асосан ўрганилганда, 54 та махсус техника эгалари белгиланган тартибда тадбиркор сифатида давлат рўйхатидан ўтмаганлиги ҳисобига 190,0 млн. сўм солиқ ва бошқа мажбурий тўловлар ҳисоблаш имконияти мавжудлиги аниқланган.\nСурхондарё вилояти ИИБ ЙҲХ бошқармаси томонидан тақдим этилган маълумотларга асосан 1147 та юк ташувчи транспорт эгалари белгиланган тартибда тадбиркор сифатида давлат рўйхатидан ўтказилиши ҳисобига 2019 йилнинг июнь-декабрь ойларида 3 509,0 млн. сўм солиқ ва бошқа мажбурий тўловлар ундириш имконияти мавжуд.\nМажбурий ижро бюроси томонидан 12 та ҳолатда мол-мулки мавжуд бўлган хўжалик юритувчи субъектларнинг 31,6 млн. сўм солиқ қарзини ундириш бўйича ижро ҳужжатлари ижро этилмасдан қайтарилган.\nКорхоналар томонидан статистика органларига топширилган ҳисоботларини солиқ органларига топширилган ҳисоботлари билан солиштириб ҳаққонийлиги ўрганилганда, 1 477 та корхоналар 2016-2018 йилларда маҳсулот (товарлар, ишлар ва хизматлар) сотишдан тушган соф тушум 206 312,7 млн. сўмга кам кўрсатганлиги натижасида 8 287,8 млн. сўм ягона солиқ тўлови ҳисобланмаганлиги аниқланган.\nҚўшимча даромадлар ҳисобидан молиялаштирилган харажатларнинг амалга оширилиши аҳволи ўрганилганда қуйидагилар аниқланди.\nСурхондарё вилоятида маҳаллий бюджетларнинг қўшимча даромадлари ҳисобидан амалга оширилаётган харажатларнинг таҳлилига кўра, ҳукумат топшириғига асосан, қўшимча манбаларнинг камида 40 фоизини биринчи навбатда аҳолини иш билан таъминлаш тадбирларига ажратиши лозим.\nЛекин, вилоятда ушбу мақсадларга 2018 йилда камида 132 млрд. сўм маблағ ўзлаштирилиши ўрнига атиги 2 млрд. сўм ўзлаштирилган бўлса, жорий йилнинг январь-апрель ойларида ушбу мақсадлар учун маблағ йўналтирилмаган.\nШунингдек, қўшимча манбалар ҳисобидан қарийб 21 млрд. сўмлик мақсадсиз ва самарасиз харажатларга йўл қўйилганлиги аниқланган.\nМасалан, вилоят маҳаллий бюджетининг қўшимча манбалари ҳисобидан 6 та туманларда давлат эҳтиёжи учун олиб қўйилган уй-жойлар доирасида 23 нафар фуқароларга ўзбошимчалик билан қурилган уй-жойлари учун 2,5 млрд. сўм компенсация тўловлари нотўғри тўланган.\nВилоятдаги 13 та бюджет ташкилотлари томонидан молиявий манбаси аниқ бўлмаган товарлар (ишлар, хизматлар) бўйича етказиб берувчилар билан асоссиз шартномалар тузилган ва улар ғазначилик органларида рўйхатдан ўтказилмаган.\nВилоятда солиқ сиёсати концепциясини амалга ошириш, бюджетга қўшимча даромадларни сафарбар қилишда маҳаллий ҳокимият органлари, молия ва солиқ идоралари раҳбарлари, мутасадди ташкилотларнинг шахсий масъулияти ва жавобгарлигини ошириш мақсадида Халқ депутатлари Сурхондарё вилоят Кенгаши қарор қилади:\n1. Сурхондарё вилояти бўйича 2019 йилда солиққа тортиладиган базани кенгайтириш, солиқ ислоҳотларини амалга ошириш ва бюджетга қўшимча даромадлар захираларини аниқлаш бўйича вилоятдаги ҳар бир мутасадди корхона ва ташкилотлар раҳбарларига маҳаллий бюджетни ортиғи билан бажариш бўйича масъулиятини янада ошириш топширилсин.\n2. Ўзбекистон Республикаси Ҳисоб Палатаси томонидан Сурхондарё вилоятида бюджетга қўшимча даромадлар манбаларини аниқлаш ва уларни сафарбар қилиш бўйича амалга оширилаётган ишларнинг натижадорлигини ўрганиш натижасида аниқланган камчиликларни бартараф этиш бўйича иловага мувофиқ чора-тадбирлар режаси тасдиқлансин.\n3. Чора-тадбирлар режасида масъул қилиб белгиланган ташкилот ва корхоналар томонидан белгиланган муддатларда камчиликларни бартараф қилиш юклатилсин ва амалга оширилаётган ишлар ҳар ойда вилоят ҳокимлигида муҳокама қилиб борилсин.\n4. Вилоят солиқ ва молия органлари бошлиқлари, шаҳарлар ва туманлар ҳокимлари билан биргаликда:\nвилоят бўйича 2019 йилда солиққа тортиладиган базани кенгайтириш ҳисобига бюджетга қўшимча маблағларни жалб этиш бўйича 29 та йўналишда тасдиқланган чора-тадбирлар дастурида белгиланган тадбирларнинг жойларда амалга оширилиши устидан тизимли мониторинг ўрнатиш, дастурнинг ҳар бир бандини тўлиқ ижросини таъминлаш;\nвилоятда бюджетга қўшимча даромадларни кўпайтириш борасида амалга оширилаётган ишларнинг самарадорлигини ошириш, ҳисоб палатаси мутахассислари томонидан ўтказилган ўрганишда аниқланган бюджетга қўшимча даромадлар тушириш бўйича чора-тадбирлар режаси ишлаб чиқилсин ва ҳар бир йўналиш ижроси бўйича масъуллар белгилаб олинсин.\nЖумладан, жорий йилнинг июль ойи якунига қадар:\nВилоят молия бош бошқармаси (Б.Худойберганов), вилоят ғазначилик бошқармаси (Р.Хамраев) билан биргаликда:\nбюджет ташкилотларида ишловчи ходимлардан 9,2 млрд. сўм ер ва мол-мулк солиғидан қарздорликларни ва жорий йил учун ҳисобланган солиқларни ўз вақтида ундирилишини;\nбюджет ташкилотларида ишловчиларнинг меҳнат таътили ва июнь ойи иш ҳақидан 29,0 млрд. сўм даромад солиғини тўлаб берилишини таъминласин.\nМарказий банк вилоят бош бошқармаси (У.Зокиров), тижорат банклари раҳбарлари билан биргаликда тижорат банклари мижозларининг жисмоний шахслардан олинадиган даромад солиғидан 8,6 млрд. сўм қарздорлигини шакллантирилган рўйхат асосида тўлаб берилишини таъминлаш чораларини кўрсин.\nВилоят мажбурий ижро бюроси (Р.Намозов):\nҳисоб палатаси томонидан аниқланган, мажбурий ижро бюроси томонидан суд ҳужжатлари асосида 10,5 млрд. сўм солиқ қарздорлиги ва жарималарнинг ундирилишини;\nҲисоб палатаси томонидан аниқланган, мажбурий ижро бюроси томонидан давлат фойдасига мусодара қилинган товар-моддий бойликлар, кўчмас мулк ва транспорт воситалари сотилиши ҳисобидан 7,5 млрд. сўм маблағларни қонунда белгиланган тартибда ундирилишини;\nҲуқуқни муҳофаза қилувчи органлар томонидан ундирилган, ижро ҳужжатига кўра маҳаллий бюджетга тўланиши лозим бўлган 15,0 млрд. сўм зарар суммаларини ваколатли органлар томонидан қабул қилинган қарорлар асосида такдим этилган ижро ҳужжатларига кўра (ҳуқуқни муҳофаза қилувчи органлар депозит ҳисоб рақамида турган маблағларни) жиноят ишлари бўйича судлар билан таққослаган ҳолда аниқлик киритиш ҳамда маблағни маҳаллий бюджетга ундирилишини;\n2018-2019 йиллар учун иш юритувида бўлган жами 2,6 млрд. сўм маъмурий жарималарнинг ундирилишини таъминласин.\nВилоят ер тузиш ва кўчмас мулк кадастри бошқармаси (С.Шоймардонов) шаҳар ва туман ҳокимликлари билан биргаликда ҳисоб палатаси томонидан аниқланган турар-жойлар учун кадастр ҳужжати тайёрлаш учун маҳаллий бюджетга тушадиган 10,3 млрд. сўм йиғимларнинг ундирилишини таъминласин.\nВилоят молия бошқармаси (Б.Худойберганов), ғазначилик бошқармаси (Р.Хамраев), вилоят «Сувоқова» ДУК (А.Абдусатторов), вилоят ҳокимлиги «Ягона буюртмачи» инжиниринг компанияси (А.Арамов) билан биргаликда бюджет маблағлари ҳисобидан қурилиш, таъмирлаш ишларини бажараётган, хизмат кўрсатаётган корхоналарнинг солиқ қарзи ва жорий тўловлари ҳисобидан бюджетга 11,4 млрд. сўм маблағларнинг ундирилишини таъминласин.\nВилоят ИИБ ЙҲХ бошқармаси (З.Қаюмов) 2018-2019 йиллар учун ундирилмаган 4,0 млрд. сўм маъмурий жарималарнинг ундирилишини таъминласин.\nВилоят давлат солиқ бошқармаси (С.Эшматов) «Ҳар бир оила тадбиркор» дастури бўйича таъминотчи корхоналардан 6,0 млрд. сўм солиқларнинг ўз вақтида ундирилиши чораларини кўрсин.\nВилоят молия бош бошқармаси (Б.Худойберганов), вилоят ғазначилик бошқармаси (Р.Хамраев) ва ҳудудий ҳокимликлар билан биргаликда ҳисоб палатаси томонидан аниқланган камчиликларни бартараф этган ҳолда қўшимча манбалардан самарали ва қонуний фойдаланишни, ортиқча ва асоссиз харажатларга йўл қўймаслик чораларини кўрсин.\nҲар ойда вилоят ҳокимлигида ишчи-гуруҳлар ва масъулларнинг амалга оширилаётган ишлар бўйича ҳисоботлари эшитиб борилсин.\n5. Вилоятдаги корхона ва ташкилотлар раҳбарлари бюджет ва мақсадли жамғармалар олдида солиқ мажбуриятини бажаришга, солиқларни тўлиқ микдорда ва ўз вақтида тўлаб боришга масъул эканликлари, солиқ қарздорлигига йўл қўймасликлари лозимлиги таъкидлансин. Солиқ қарздорлигига эга корхоналар эса ушбу қарздорликларни қисқа муддатда, йил якунига қадар тўлиқ бартараф қилишлари лозимлиги бўйича шахсий жавобгар бўлишлари белгилаб қўйилсин.\n6. Халқ депутатлари вилоят Кенгашининг Маҳаллий бюджетни шакллантириш ва ижро этиш, иқтисодий ислоҳотни амалга ошириш ва тадбиркорликни ривожлантириш масалалари бўйича доимий комиссияси раиси У.Тошбоев, халқ депутатлари туман Кенгашларининг тегишли доимий комиссиялари билан биргаликда бюджетга қўшимча тушумларни ошириш борасидаги белгиланган чора-тадбирлар бажарилишини мунтазам назоратини ўрнатсинлар ва доимий комиссиялар мажлисларида муҳокама қилиб борсинлар.\n7. «Сурхон тонги» ва «Заря Сурхана» газеталари таҳририяти (Р.Раҳимова), Сурхондарё телерадиокомпанияси (Б.Мингбоев) ҳудудларда бюджетга қўшимча тушумларни кўпайтириш борасида амалга оширилаётган тадбирларни кенг ёритиш мақсадида туркум кўрсатув ва эшиттиришлар ташкил қилсинлар, мақола, рукнлар бериб борсинлар.\n8. Мазкур қарор «Сурхон тонги» ва «Заря Сурхана» газеталари саҳифаларида ҳамда вилоят ҳокимлигининг интернетдаги расмий веб-сайтида чоп этилсин.\n9. Ушбу қарорнинг ижросини назорат қилиш вилоят ҳокимининг иқтисодиёт ва тадбиркорлик масалалари бўйича биринчи ўринбосари в.б. Р.Пардаев ҳамда халқ депутатлари вилоят Кенгашининг Маҳаллий бюджетни шакллантириш ва ижро этиш, иқтисодий ислоҳотни амалга ошириш ва тадбиркорликни ривожлантириш масалалари бўйича доимий комиссияси раиси У.Тошбоевлар зиммасига юклатилсин.\n10. Ушбу Қарор қабул қилинган кундан кучга киради.\n2019 йил 12 июнь, Термиз шаҳри\nКейинги Ҳимоянинг ишончли воситаси


Қишлоқ ва туман мактаблари ҳануз қўлювгич, пирометр ва медкабинет учун маблағ тополмаётир\nТошкент ва вилоятлардаги бир неча йирик шаҳар мактабларида фильтр гуруҳлари тайёрлиги ҳақида маълумот олди. Аммо, махсус изолятор хоналари учун жиҳозлар ва ўқувчилар иссиғини ўлчайдиган пирометр ёки дезинфекция воситаси қуйиладиган дозаторлар, сепиладиган пульверизаторлар ҳануз етарли эмас.\nЎқитувчилар ва мактаб раҳбарларига кўра, йирик шаҳарлар ва пойтахтларда очилишга қарийб ҳозир бўлган мактаблар, қишлоқ ва туманларда ҳануз тайёр эмас.\nУнинг айтишича, ҳар бир мактабда 30 ўқувчига бир дона қўлювгич бўлиши шарт, ҳозир унинг мактабида буни олиш учун ҳам етарли маблағ йўқ.\nТелеграм тармоғидаги саҳифасида берган баёнотида вазир, Ўзбекистонда мактаблар очилиши бўйича қарорни фақатгина маҳаллий кенгаш депутатлари қабул қилишини билдирди.\nМактаб ўқитувчилари ҳамда раҳбарларига кўра, қишлоқ ва туманларда ота-оналарнинг аксари анъанавий таълим турини танламоқда – яъни, болаларини мактабга жўнатиш истагини билдирмоқда. Боиси, қишлоқларда масофавий таълим учун етарли маблағ ва сифатли Интернет алоқаси йўқ.